url: =Switzerland ah nupa kopkhat amancipzawh kum 75 ciangin aluanghawm kimupan :: ZOMI DAILY\nSwitzerland ah nupa kopkhat amancipzawh kum 75 ciangin aluanghawm kimupan\nposted on 19 July 2017 at 9:32 am Lomkholna: News, Sawltak, World\nSwitzerland gamsung ah abeisa kum 75 hunlaipek in amangcip nupa kopkhat te ii aluanghawm ki mukhiakik cih AFP pan kiza hi. Tua nupa tepen abeisa 15 August 1942 hunlaipek in amangcip uh hi a, akizonzon hangin kimuzo vetlo hi. Gamsung ah gancing in apaina panin amangthangcip kici hi.\nAhi zongin tuate ii aluanghawmpen Swiss Alps tuikhal kawmlak ah kimukhiata hi ci’n Swiss Media te’n pulakkhia uhhi. Glacier 3000 ski resort panin thunei khatin agenkhiatna ah tua nupa te ii aluanghawm pen abeisa Thursday ni in aki mukhia cihi.\nSwiss Alps tuikhalkawm ah aki mukhia hi a, anikteen puansilh tepen abeisa Second World War hunlaipek in akisilh te ahihi. Tuikhal kawmkal ah awkcip, kiasuk uh hiding in ki ummawh a, tua tuikhal tetawh hoihtak in ki bilhcip ahih manin aluanghawm zong asiatding zahin sialo cihi.\nTua tuikhal te khuahun siatna, khuahun lumna hangtawh tuisuak in aki nilkhiat ciangin hih abeisa kum 75 hunpek in amangcip nupa te ii aluanghawm aki mukhia ahihi.\nHih nupa te’n ta pasal 5 leh numei 2, akigawm in ta 7 anei uh ahihi. Anu apa amancip ciangin kizongzong in, kimuzo mahmahlo ahih manin atate pen tagah kepna “Foster Homes” khatah kikoih hi.\nTua atate lakah Marceline Dumoulin akicipa pen anu apa amancip in kum 4 bekbek hipan hi. Tuapa ii genna ah ka khantawn un tawlngalo, tatsaklo in kazonzon uh, bangthu pianghiam cih katheihnop mahmah uh kanu kapa thupen akician in theikhia taktakta kahih manun lungkim mahmah ung ci’n genkhia hi.\nVideo: 75 Years After Disappearance, Couple’s Frozen Bodies Found On Glacier In The Swiss Alps\nNikhatni ciangin kanu kapa te amau adingin sihvuina “Funeral Service” khat bawlsak theiding cih ka lamet mahmah uhpen, tu’n bawlsakthei taktak tading hi ung ci’n atanu kum 79 aphakhin Marceline Udry-Dumoulin inzong genkhia hi.\nKanu kapa te sihvui hunpawlna ah puanvom peuhmah siksawm vetkeng, puan akang sitset sikding hi’ng. Banghanghiam cihleh puankang in lametna cih limlak a, abeisa kumsawtpi lamet beilo, lametna tawh kazonzon uh kanu kapa te luanghawm muta kahih manun, Funeral Service ah midang te silhbang in puanvom silhlo in, puankang kasilh dinghi ci’n genkhia hi.\nRelated: American Singer “Ariana Grande” in Manchester ah Concert abawl laitak puakkham, mi 19 si, 50 liam\nKum 75 sung azonzon uh anu apa te luanghawm mukhiata, a tate bangzah in alung akimzen tam?\nAbeisa in amangthangcip Malaysia Airline MH370 tungah atuangkha Passengers te ii innkuanpih te thuakdan tawh kibang khading hi. Simaw, hingmaw cih theihcianna omlo in, leitung ah kikhenpen thuakbaih hetlo khading hi. Sawltak #zomidaily\nPrevious: Penang Highway tungah nupa omkhawm ci’n thumanlo agelhkhia te kikansan\nNext: Malaysia gamsung ah palik khatin azudawnpih alawmte khat thautawh kap\nEtlawm Mual Kuam Len Nupa ~ Dr. Dongno\nKingaklah Lua Kha Zel ~ T. Sawm Lian\nGanhing nagawn in ata note nusialo ~ Nang Khan Pau


timestamp: atn

url: =Tonzang Youth Library: Intensive Learning toward Community Development - Zomi Community Network - Your Network\nZomi.Net Your Network, Empowered by YOU!\nZomi National Day\nZomi Flash Songs\nZomi & Zogam\nHumanitarian & Relief\nMa pangkhawn ni\nZomi IT Blog\nWho are the Zomi?\nZomi.Net Google Site\nTonzang Youth Library: Intensive Learning toward Community Development\nPosted by Biak Lyan Sang on June 6, 2013 at 12:30pm\nTonzang Youth Library pen Rev Tuan Khan Mung ii makaih vaihawmna tawh 2008 kum April sunga khualetui ading veina le deihsakna tawh a na kihong laibusaal ahi hi. Mailamah khualung vai a geel a hawm ding tulai khangthak khangnote in lai tawh kilawmta-in lai mah hong sim tangtang photphot uh leh cih lunggulhna tawh a na kihong laibusaal ahi hi.\nLeitung khuahun luanzia kantelin tua khualun luanzia tawh a khangto khawm khualetui hih theih nading (Intensive Learning toward Community Development) cih pen laibusaal ii ngimna bulpi ahi hi.\nTonzang khua laizang, lam tun a nopna mun VMBC Biakinn paisukna lam gei lianah kongvang nih (20'x18') inndei kha khat Ks 16000/- tawh kisaap hi. Sumlepaai haksatna hang tawh laibusaal a ngak ding mi kituamcial zolo-a committee member sung panin Library Director in laibusaal hong ngaksak hi. Director ii hanciam zawhna tawh kizui-in Nipi ni simloh laibusaal kihong den hi. Kumsim laibusaal committee etphatna kinei dena, 2013 kum adingin a nuai-a teng ahi hi:\nAdvisors : Rev Tuan Khan Mung, Rev Go Van Mung, Rev Thang Suan Kim\nChairman : Zam Lun Nang\nDirector : Biak Lyan Sang\nMembers : Zam Suan Pau, Thang Khen Cin, Thang Thawn Kham, Thang Suan Dim\nTulai, laibusaal a kihon zawh kum 5, takin laibusaal-ah laibu 1500 val omin, encyclopedia aa kipan laibu nam tuamtuam kihel hi. Laibusaal panin laibu a kawm nuamte a khawnkhong tawh kal khat bu 2 ta kikawmsak-in, kum khat sungah laibu tam a kawm penpen mi 1 Lungdambawl ciangin letsong kipia hi. Tuamah bangin, laibusaal in Kawlpi panin kalsim journal nam 9 bang kila hi. Lai sim ding ngiat aa laibusaal a hawh mun penpen mi 1, Lungdambawl ciangin letsong kipia hi. Nipi kalkhat-in laibusaal a hawh mi 20 kiim kipha dena, laibu a kikawm pen 10 kiim ta ahi hi.\nLaibusaal panin khualetui phattuam nading nasep tuamtuam kivaihawm nuam himah leh, sumlepaai haksatna hangin bangmah kivaihawm zo nailo hi. A kivaihawm khat bel oma, tua pen kiimlepaam lam tawh kisai nasep ahi hi.\nLaibusaal Sum Neihzia le ZeekziaLaibusaal in sum nam nih nei hi. A khat pen Endowment Fund ci-in sumbul-a kinei ahi hi. Hih sumbul pen khasim 4% a meet piak tawh a zang nuamte kum khat term tawh kizangsak-a, tulai takin Ks 700 000/- kinei-in mi 5 in a zang uh hi. A dang khat pen General Fund ci-in sum a kizeekkhiatna ahi hi. Endowment Fund pana summeet le mimal tungpan a kingah sumte pen General Fund thulu nuai-ah kikoihin, tua thulu panin sum kizeekkhia hi.\nLaibusaal Mailam Tupna: Tu zawh kum 5 sungin\n1. Laibusaal pen inndei saap aa hon hi loin khua laizang lam tun a nopna-ah a kizatcing innmun le inn nei ding;\n2. Laibusaal-ah Internet Access kingah ding;\n3. Laibusaal-ah laibu a tawmpen bu 3000 bang nei ding;\n4. Laibusaal-ah LED TV 50" kiim le SkyNet thuah ding;\n5. Laibusaal panin khualetui phattuam nading nasep vaihawmkhia ding;\n6. Library Endowment Fund Ks 20 00 000/- nei ding;\nMa hong Panpih un!\nTonzang Youth Library pen a self-support community library ahi hi. Tonzang khualetui veina le deihsakna tawh a kisem hi-in ih khualetui adingin cihna tawh a tunga mailam lungtupte-ah ma nong panpih ding committee panin kong zawn uh hi. Lungdam!\nAung Aung @ Biak Lyan Sang\nDirector, Tonzang Youth Library\nYou need to be a member of Zomi Community Network - Your Network to add comments!\nJoin Zomi Community Network - Your Network\nComment by Zomi Community Network on June 8, 2013 at 3:31pm\nHih pen nakpi in thupi hi! Hong hanciam toto lai un.\nZomi Community Network - Your Network\n© 2021 Created by Zomi Community Network. Powered by


url: =Nu Piang Ngaih Don tawh mei kizom, Zomite’ theihding thu pawlkhat :: ZOMI DAILY\nposted on 14 August 2016 at 5:29 pm UTC+9:30 Lomkholna: Mangkhup, News, Zomi\nA masa in Nu Piang Ngaih Don hong tuahsiat zawh nungah Zomi Innkuan Singapore makaite in a theih kholh loh uh hangin, a theih hunhun in Zomi sanggam khat itna leh thu khualna tak tawh ka thei kha kei uh cilo-in na vaan, na buaipih in tu aa ciang hong tutpih manin ZIS makaite leh a gim a tawl, a munmun a om Zomi khempeuh pah tak huai leh mawhpuak te zo kasa mahmah hi. Kawlgam panin zong Zomi makai a dawldawl a omte leh Zomite in zong ih hihna man nuntak gimnam leh khan toh vai kasa hi.\nKa gennop bulpi pen tu in kong gen ding hi. Mi hoih pu hoih pawl khat a om mah bangin a hoihlo a, sum nei khollo a, nasem cial nuam leh a bawlsia nuam pawl khat om uh hi. Hih bang dan ki bawlsiatna pen tu a zaha sih nadong a hih loh hangin tu tawm a kipan hilo a, 1993 kum pek Singapore ka om lai uh a, kipan khin zo nahi hi. 1993 pan 1998 kum nga huam sungin Kawlgam pan Work permit tawh Agent pawl khat te’ hong puak numei leh pasal a boss(a pute) leh Agentte’ khem leh bawlsiat mi 10 bang huh in ka hon khia ngei hi.\nA tamzaw pen minam tuamtuam sanggam Falam, Haka, Kawlte leh Zomi kihel a, sawm lakah giat bang ka theih ngei loh vive ahi hi. A Agent te in kei hong thei ahih manin kei hong hilh khol het lo in hamsatna na tuah leh Sia Mang Khup na sam un ci pong mawk in, a dong tuah teh hong ko pan uh hi.\nPawl khatte pen Kawlgam pan a Agent fee khempeuh a laksa hi napi, Singapore a tun teh, a nasepna pan na dok thuah lai uh a, S$400 a san ding lak panin S$300 dokin S$100 bek ngah lai uh hi. A nasep na pan khawl nuam leh zong phallo in a Passport kepsak in pia nuamlo uh hi. Pasal pawl khat bang Construction nasem ahh manin an zong kham takin ne zolo uh a, gawng semsem in a cimawh mahmah zong om hi.\nTua bek thamlo in inn nasemte hi ta leh Construction nasemte hi ta leh a innlam leh midang peuhmah contact sak lo mawk uh hi. Pau siamlo uh ahih manin zing leh nitakin hap den, tawng den uh ahih manin lungsim neu, lungleng mahmah uh hi. Inn nasem pawl khat bang a kha sum ding S$ 300 hong pia nung ci-in ciangtan pong uh a, Kha 6 pan kum khat kikal bang a khasum pia lo uh hi.\nInn nasem pawl khat bang an kham takin pialo lo uh a, a pong moh koih zah bang a dal sim liangin, a tate’ nek khawng pen a nasem nu ngawh lai uh hi. Lupna zong pialo uh a, lam paina(Hallway) khawngah lumsak lai uh hi. Tua banga a khum cip ciangin pawl khat bang nuamsa lo in taisim sawm leh taisim uh a, eimi leh Kawlte pawl khat in a tuamtuam tawh na khelbawl(Cianphaan) lai uh ahih manin Kawlgam pan a paima a mi hoih mahmah kimlai Singapore tun teh mi gina lopi suak thei hi. Kei tuah khak nasemcial (Employer) lakah India mi tam phadeuh a, Sente(Chinese) zong kihel hi.\nTua ahih manin ka Zomi pih nu leh pa sanggam te aw, sum leh paii zong deih huai in khangto nuam mah hihang. Ahi zongin na khat peuhpeuh sep ding leh khualzin gam vak ding ih sawm ciangin a nung a ma ding ngaihsun khawm a, gel leh sep dingin kong hanthawn nuam hi. A hoih pen ding ih deih mah bangin a hoihlo pen ding zong ngaihsun khol a, a hih theih laiteng ki gin kholh ding ahi hi. Tua ahih manin gamsung gampua a zin nuamte leh na nau, na tu na tanu, na tapa a zinsak nuamte in a nuaia thu teng ngaihsun leh ki gin kholh ding thu tawm kong hawmsawn nuam hi.\n1. Na pai nading khua leh gam thu na theih tawpin a omzia kan masa in.\nNa pai nading gam te’ pau leh ham, nang nasep ngah theih dingte leh nai tha, ni tha, khasum om zia, a minam, mi khem thei leh zuau thei om maw omlo, koici ki kep ding, khuahun, kumpite thu pom zia cihte a kilawm ciang khat theih sawm in.\n2. Na pai nading Khua, Gam tawh kisai kizop theihna(Information) kan masa in.\nNa pai nading khua, gamah huhna khat peuhpeuh deih lecin, na koh na nget theih ding mel theih, mel theih na neih kei leh zong contact theih ding khat peuhpeuh ii phone nambat leh information khat teitei kan masa in. Gentehna in: Zomi kipawlna makaite leh Zomi khat peuhpeuh. Na dong tuah ciang na kan pat sawm leh ziakai lua thei hi. Tuhun ciangin Cell phone ol mahmah ahih manin a ki zang thei cell phone lei masa pen in. Na tun nading khua, gamah Kawlgam palai zum(Embassy) te phone nambat leh cimawh dongtuakte’ huh nget theihna phone te kan masa in.\n3. Na pai nading khua, gam na tunma or na tun phet in na muan pen leh na innkuan pihte na phone nambat leh na omna address theisak pah in.\nNa tun phet in na kansa mel theih or kipawl nate na tun lam theisak inla, na muan leh na vai leh masuante zong ki kuppih in a kisam bangin huhna ngen in. Tu ciangciang Zomi tampite in gamdang a pai ciangin a ut na mun tung peuh leh na khempeuh a baih ding sa in kuamah zong theisak selo uh a, a hak sat ciang bekin thei sak pan uh hi. Tua pen lem taktak khollo thei hi.\n4, Gamdang pai theih nading Agent na cial leh zong a zia a tong theihsa, banglo khat hi leh na nungzuih theih dingte kan masa in.\nMi pawl khat in a muanhuai sangin sum tawm phatuam zaw tel khial uh a, tuak khial leh nungzuih thei nawnlo uh hi. Zomi Agent te in zong a hizo ding ahih nak leh midangte sang tamzaw lak loh ding hanciam huai hi. Mi pawl khat in a thu nung ding ngaihsun lo in a theih ngeiloh mi namdang khawng cial thei uh a, tua mah bangin Agent pawl khat zong thu nung ding khual lo in mi tampi sum leh pai tungtangah khem thei uh hi. Tua bang dante sawt ki mang lo zaw hi.\n5. Na Nasepna(Employer) te in hong khem hong simmawh loh nadingin a muanhuai leh na muan khat a om lam thei sak in.\nA diakin inn nasemte leh Contruction worker te in a pute sim mawh a thuak loh nading leh a kisap hunin huhna a nget theih dingin mel theih or kipawlna muanhuai khat a\nneih lam a pu ten a theih ding thupi mahmah hi. Ahih theih leh a hunhun in kimu kiho ding zong thupi mahmah hi.\nGamdang pai nading tawh kisai-in theih huai tampi om lai thei ding a, tutungin hizah ciphot ni. A theisa zong tampi om kha dinga, a thei nailo khat leh nih a om khak leh cih deih sak na tawh hih bang dan bawl siatna ih tuak nawn loh nading deihna tawh kong hawm sawn hi. A theisiam leh a zang siam dingin Pasian in thupha hong pia tahen.\nZomite aading Deih sakna tawh,\nPrevious: Rev. Dr. Kam Cin Hau tawh Chicago Crusade bawlna ah sapna\nNext: Malaysia gamsung thuthang (14 August 2016)


url: =Pasian in Khialhna bawl ngei lo | April 17 ~ MUC\nPasian in Khialhna bawl ngei lo | April 17\nAdmin 8:40:00 PM Articles, MISSION NEWS\nTRINIDAD AND TOBAGO April 17\nCrystal White, 32\nCaribbean tuikulh a om naupang tampi in min neu nei ciat uh hi. Crystal White in Catherine ci-in minneu nei hi. Ahi zongin mikim in Polly ci uh hi. Bang hang hiam cihleh Catherine in kii deih lua banah kamtam mahmah khat hi. Crystal in sanggam numei khat nei a Rochelle ci hi. Ahi zongin mite’n Mopsi ci-in sam uh hi. Bang hang hiam cihleh amah pen gawng mahmah khat hi.\nCrystal pa in Meisia nu ci-in sam hi. Ni khat Trinidad khuano Cumuto ah nitak khat inn sung kahlei tungah a tut laitakin a pa in khe beng in “Mi melsia nu” ci-in sam hi. Crystal a hehsuak mahmah hi. Sanginn ah sangnaupangte khat le khat min tuamtuam tawh kisam uh a, ahi zongin a pate un a tate uh min tuam khat tawh a sap uh ciangin naupangte heh uh hi. “Kei ka melsia kei” ci-in Crystal nial hi. A pa in tua bangin a pau, bang mah ngaihsun lopi-in a pau khiat khak hi.\nA pa in, “Nang pen ka tate lak pan mel sia penpen hiteh” ci hi. Crystal a heh suak semsem hi.Amau unau sawm pha uh hi. Tu-in Crystal in tua bangi melsia ci-in kisapna hangin a lungkia mahmah hi. A pa kampau in a tanu nunzia tampi kikhelsak hi. Amah in lungkiatna tawh kidimin amah leh amah kithah ding ngaihsunsun hi. An zong nei lo tui zong dawn lo-in tua bangin omcip hi. Tua bangin om hi lehang gawng semsem dingin ka mel hoih zaw ding hi, ci-iin ngaihsun hi.\nNisim a sangtuahsial a lupna inn sunga limlang mai-ah ki-en den hi. “ Bang hangin ka tal gol lua hi ding hiam,” ci-in lungkia-in a khitui luang hi. “ Bang hangin na ha gol lua hiam? Bang hangin thau lua na hiam? ci-in dotna bekbek hong lut hi. Ni khat limlang mai-ah dingin lungkia-in a et laitakin radio panin la kihong khat ngai kha hi. “ Na mel a sia hi lo hi; na mel hoih hi,” ci-in phawk tawntung in” ci-in hopihna dan khat a za hi. Pasian in a lamdangtakin a hong bawl ihi hi. Nang in Jesuh Khrih ta na hi hi.” Hih kammalte in Crystal lungsim lawngkha hi. “ Pasian in a lamdangtakin hong piansak ka hihleh bang hangin siatna tawh kidim ka hiam? Pasian in sep khialh khat nei hi ding hi,” ci-in a ngaihsun hi.\nCyrstal in nakpi-in kap zaw semsem hi. Pasian kiang pan mawhmai ding ngen hi. Dahna khituite leh lungkhamna khituite in nuamna khitui hong suak kik hi. Midangte gen bangin nungta lo-in amah mah in Khrih mu dingin khensat hi.\nKum 17 a cin ni-in nidang bang nawn lo-in a ngaihsutna khempeuh kikhelin Jesuh mit tawh amah mah ki-en a, nidangin a siatnate amuh hangin tu-in nuamna bek tawh kidim hi. Late 139: 14 sung bangin “ Nang kong phat ding hi. Bang hang hiam cihleh nangmah in a lamdangin kei nong piangsak a, na nasepna khempeuh in lamdang hi. A lamdang nangma nasepnate in vangliatna tawh kidimin om na hihlam mu thei hi; tua hun a kipan Cystal in annek kipan hi. Mehteh mehgah tuamtuam gawmkhawmin mehtui-in bawl hi. Tua hun a kipan man nei lo bangin ngaihsutna khempeuh beisiang hi. Nuntak nading thu a omlam phawkpha sansan hi.\nLungkia-in om nawn lo-in na khempeuh Pasian khut sungah muanna tawh nungta hi. Pasian sungah muanna tawh nungta-in a nuntakna in nuamna tawh kidim hi. Pasian kiang pan a ngah nuamna kuamah in a lakkhiatsak thei kei ding hi, cih khamuang hi. Mi khat peuh in ama min a lawh ciangin bangmah awlmawh nawn lo hi. A pa in melsia nu ci-in a sap hangin, Pasian bawlsa ahihna kiphawkin hoihna tawh a piansak ahihna, Pasian tanu khatin a omna phawkin bangmah lunghimawhna nei nawn lo hi.\n“Hih bangin ka nuntak pen Pasian hong bawlsa hi. Pasian in hong bawl khial hi lo hi, cih ngaihsutna tawh kidim hi.\nTu-in Crystal in kum 33 pha khin a, pawlpi makai khatin omin Pasian in nate a bawlna-ah bawl khial cih peuhmah om lo ahih manin lungneu nading thu om lo ahihlam khangnote a hanthawn phapha hi.\n“Ka neulai-in mite nawlkhin thuakin maimialin ka om hi, ci hi. Pasian in kei adingin ngimna nei-in a hong piansak ahih manin tua bang mahin Pasian in zong mimal khat ciat adingin ngimna khat nei ahihna thu midangte tungah ka pulaak hi, ci hi.\nTuma kum thumlai-a Sabbabth School sumpi in, Crystal sangkahna university of the Southern Caribbean, Trinidad leh Tobago cihte ah nuntak khuasak hoih zawk nading ngimna tawh “center of influence” innpi khat kibawl hi. Hih mun panin Pasian nasem ding khangno tampi kipantah hi.


url: =Laithiangtho Dokna (Matthew 9-10) ~ Thu Tatuam (Siyin News)\nLaithiangtho Dokna (Matthew 9-10)\nFriday, October 10, 2014 Laithiangtho Dokna No comments\n1. Thukham hil syate ii thinuk TO Jesu kammal sia abang ziam?\na. Na mawna maisak zo\nb. Kisiikkik vun\nc. Keima in Pathian\n2. TO Jesu in Matthew sia akoi sung ah ato mu ziam?\na. A zum sung\nb. Lampi hui\nc. Khuapi lungphung\n3. Ulian khat in atanu damh natu TO Jesu mai ah ___ in thum hi.\n4. Ulianpa innsung ah TO Jesu in bang aci hang in nuisan thuak ziam?\nb. Pathian khi hi\nc. Numeino amu bek hi\n5. "David tapa awng hong hesuaktan aci mittaw bangza ziam?\n6. Doai vei pa akihawlkeak po zawk ciang ___ hi.\na. hong paupai\nb. lungdam in kap\nc. Topa tung ah lungdam ko\n7. Simon in bang it ziam?\n8. To Jesu in anungzuite akuate kung paisak in mission seam sak ziam?\n9. Atawpdong athuak zo te ki ___ tu hi.\nc. lamsang to\n10. Tha hong that thei ngawlte ___ kul ngawl hi.\n11. To Jesu hun lai Tonbawm khat sia bangza manh ziam?\na. Dangka san pheak khat\nb. Dangka san hamu\nc. Dangka san pheak nii\n12. Jesu sang in atapa or atanu a it zawte ___ tu in kiphu ngawl hi.\na. vantung a\nJesu in Langngaw khat Dam sak\n1Jesu in ngunkuang tungah to kik in tuili langkhat ama khuapi ah cia kik hi. 2Tua munah mihing pawlkhat in a langngaw pasal khat sia lupna tungah a lum sa in, Jesu kungah hong paipui uh hi. Jesu in amate upna bangza lian ci in a mu ciang, langngaw pa munah, “Na thin kilian sak in, ka tapa awng. Na mawna hong ki mai sak zo hi,” ci hi.\n3Tasia ciangin Thukham hil syate pawlkhat in, “Hisiapa in Pathian min dai sak hi,” ci in phun uh hi.\n4Jesu in amate thinsung a ngaisut uhte he ahikom, “Banghang in tabang thinsiatnate khuangaisut in nei nu ziam? 5‘Na mawna hong kimai sak zo hi,’ ci sia le ‘tho in a lampai in,’ ci sia koisia ol zaw ziam? 6Mihing Tapa in leitung ah mawmai sak thei na thu nei hi, ci in kong lak tu hi,” ci hi. Langngaw pa munah, “Tho in, Na luppha luak in, na inn ah cia tan,” ci hi.\n7Pasal pa tho in a inn ah cia hi. 8Mihonte in a mu uh ciangin linglawng uh a, mihingte tungah tabang thu nei theina a piak hu in, Pathian pok uh hi.\nJesu in Matthew Sam\n9Jesu in tua mun nusia in lampi tawn in a papai ciang Matthew a kici shiadong khat a zum sungah a to mu hi. Tuapa munah, “Hong zui tan,” ci hi.\nMatthew zongh dingin zui hi.\n10Jesu sia Matthew inn ah an ne in a om laitak, shiadong tam mamate le a dang a kipuavawk te hong pai a, Jesu le a nungzuite taw an ne khawm uh hi. * 11Hi bangin a om uh sia, Phariseete pawlkhat in mu a, “Banghangin na Syapa uh sia hi bang mihingte taw an ne khawm ziam?” ci uh hi.\n12Jesu in za a, “Mihing a ciidamte in zatopa kisamh ngawl a, ciinate bek in kisamh uh hi. 13‘Sangaw biakpiakna ka dei bua a, cikna thuthiamna bek ka dei hi,’ ci Laithiangtho ii khiakna sia kan phot tavun. Mihingphate sam tu in kong paibua a, mawneite sam tu in kong pai hi,” ci in zo kik hi. *\n14Tua zawkciang, Tuiphumpa John nungzuite hong pai a, Jesu tungah, “Ko le Phariseete in an tang nithi a, banghangin na nungzuite in an tang ngawlhet ziam?” ci in dongh uh hi.\n15Jesu in, “Mopoai sungah zi neipa a omlai teng a leangnate khuangai thei tu in na um uh ziam? Ni khat ni ciang zi neipa sia amate sung pan kila tu a, tasia ciang amate an tang tu uh hi.\n16“Kuama in laktong puasilh lui sa khat sia puanbek thak taw phaw ngei ngawl hi. Tabangin phaw le puanthak sia hong ton tu a puan lui sia, ekkeak seseam tu hi. 17Tabangma in savun thawl lui sungah zu a thak kithaal ngei ngawl hi, banghangziam cile zu in savun thawl hong saantham tu hi. Zu buakeak in a thawl sia a zancip tu hi. Tua hi ngawl zaw in, zu a thak sia savun thawl thak sungah kithaal le a nii ma in lal ngawl tu hi,” ci hi.\nUlian khat ii Tanu le Jesu Puanmong A Tham Numei\n18Jesu in hi bang a pau laitakin, Jew ulian khat hong pai a, a mai ah khupdin in, “Ka tanu a thi zawk hiat bek ahi hi. Ahitazong hong pai lete a, ama tungah na khut nga lete, ama nungta kik tu hi,” ci hi.\n19Tasia ciang Jesu dingin ama zui a, nungzuite in tonpui uh hi.\n20Kum sawm le kum nii tawntung chibua natna a vei numei khat Jesu nung pan hong pai a, a puanteap tham hi. 21“A puanmong bek ahizong tham leng dam tu hi veang,” ama le ama kici hi.\n22Jesu hong ki ngeilee kik a, numei sia a mu ciangin, “Na thin kilian sak in, ka tanu awng! Na upna in hong dam sak zo hi,” ci hi. Tua hun lianin, numeinu dam thiang hi.\n23Tua zawkciang Jesu sia ulianpa inn sungah tum hi. Mithi vui tu tumthei thiamte le a ngamlum lialua mihonte a mu ciang, 24“Na vekpi pusuak vun. Numeino sia thi ngawl hi, a mu hi bek hi,” ci hi. Tasia ciangin amate in Jesu nunau in nuisan uh hi. 25Ahihang mihonte a ki pusuak sak siat zawkciang, numeino ii inndoi tuam sungah Jesu tum in numeino khut a let ciangin, numeino thoto hi. 26Hi thu huvau sia tua ngamkhen sung bup ah thang hi.\n27Jesu in tua mun nusia in a pai ciang, mittaw nii in ama zui tu in kipan uh hi. “David Tapa awng, ko hong hesuak tan,” ci in au uh hi.\n28Jesu inn sungah a sungtan zawkciang, mittaw nii sia ama kungah hong pai a, Jesu in, “No hong damsak thei tu in nong um uh ziam,” ci in dongh hi. “Topa, hong um ung,” ci uh hi. 29Tasia ciangin Jesu in, a mitte tham sak a, “Na up bangin piang tahen!” ci hi. 30Tasia ciangin amate in khua mu thei uh hi. Jesu in, “Hi thu sia kuama tungah son heak vun,” ci in nasia takin khaam hi.\n31Ahihang amate pai in, Jesu thu sia, tua ngamkhen bup sungah kizel in thang sak uh hi.\nJesu in A Pau thei ngawl Pasal khat Dam sak\n32Mittawte a pai zawkciang mihing pawlkhat in, doaivei in a pau thei ngawl pasal khat Jesu kungah hong paipui uh hi. 33Ahihang a doai a kinawkeak zawk po ciangin ama sia hong pau paih a, a om theampo in lamdang sa uh hi. “Hi bang peuma Israel ngam sungah mu ngei bua hing!” ci uh hi.\n34Ahihang Phariseete in, “Doaite nawkeak thei natu vaang sia doaimangpa piak hi,” ci uh hi. *\nJesu in Mihingte Hesuak huai sa\n35Jesu in khuapi khuanote ah vak kotin haw kakoai hi. Synagogues ah hilna nei in Kumpingam Lungdamna Thu, thuhil in nei a, natna satna namcin dam sak hi. * 36Mihonte a et ciangin, hesuak huai sa hi, banghangziam cile tuucing om ngawl tuuhonte bangin, amate thinngim in, cimaw in, om uh hi. * 37Tua ahikom nungzuite munah, “Anlaak tu tam mama a, ahihang lo sungah an la tu, tawm hi. 38Tua ahikom an neipa tungah, an la tu naseam tam mama hong sawl natu, thu na ngen vun,” ci hi.\nNungzui Sawm le Nii\n1Jesu in nungzui sawm le niite khawmin, doai ngilo naw theina le, natna satna le ci natna lu natna, theampo dam sak thei natu thupia hi. 2Nungzui sawm le nii teng sia hi teng ahi hi; a masa phit in Simon (Peter zongh kici) le a suapuipa Andrew, Zebedee ii tate James le a suapuipa John; 3Philip le Bartholomew; Thomas le shiadongpa Matthew; Alphaeus ii tapa James, Thaddaeus; 4Minam it pa Simon, le Judas Iscariot kici Jesu leeheakpa ahi hi.\nSawm le Niite Nasepna\n5Hi sawm le nii teng sia hi bangin thupiakna taw Jesu in sawl hi: “Gentile mite ngamsung mun khat papo le Samariate khuapi papo ah, pai heak vun. 6Israel mite tuu mangthangte kungah pai zaw vun. 7Pai tavun a, ‘Vantungngam hong nai zo hi!’ ci in hil tavun. * 8Ciinate na dam sak tu uh a, mithite na nungta sak kik tu uh hi, a cizaat huai a phaakte dam sak vun a, doaite not vun. A thongin na saan uh bangma, manh la ngawlin pia tavun. 9Na za ip sungah kham, ngun le tau sumte pua heak vun. 10Nguai an keng heak vun a, puan laih natu le peangdap laih natu keng thua heak vun, ciangkhut zongh keng heak vun. Naseam khat sia a ki taangsap tu teng, kipia tu hi. *\n11“Khuapi khat ahizong, khuano khat ahizong, na thet uh ciang, a sungah tum vun a, no zin hong do nuam khat po zong phot vun a, tua mun pan na din kik uh dong, zin kheal heak vun. 12Inn khat sungah na tum uh ciangin, ‘Thupha na nga tavun,’ ci vun. 13Tua innteakte in, hong saang a, ahile, thupha nga tavun ci a, na paupui nate, tua munah kip tahen a, ahizong, hong saang nuam bua ahile tua na thuphate dawk kik tavun. 14Taciang innkuan khat po khua khat po in hong saang nuam bua a, na thuson hong ngai nuam bale, tua mun taisan tavun a, na peangnuai leivuite thin vaset tavun. * 15A tatak kong ci ciang thukhen ni ciangin tua khua mite sangin, Sodom le Gomorrah khua mite tungah Pathian in hesuakna lak zaw tu hi.\nHong tung tu Vawtsiatnate\n16“Ngai vun! Note tuu bangin ngiahon sungah kong tha hi. Ngul bangin pilvang vun a, ngam vakhu bangin cingh tavun. * 17Kidawm tavun, banghangziam cile mihingte in hong man tu a, zum ah hong then in, synagogue te ah hong vel tu hi. * 18Kei hu in note sia ngam ukte le kumpite mai ah hong kipuak tu a thu hong sit tu hi. Amate tung le Gentilete tungah Lungdamna Thupha huvau na son thei natu hi tu hi. 19Amate in note thu kisit tu in hong aap ciangin, na pau tu uh le na pauzia tu uh te tungtaang ah thinngim heak vun; a hun hong thet ciangin na pau tu uhte sia hong kipia tu hi. 20Banghangziam cile kammal na pau uh te sia no kammal hi ngawl tu hi; na pa ii Thaa tung pan note tungtawnin hong pau sak ahi hi.\n21“Mihingte in a suapuite thalup tu in aap tu a, pate zongh in tate tungah tabangma in ngamta tu hi; tate zongh in nute pate langpan tu a, thatlum sak tu uh hi. * 22Kei hangin a kuama theampo in, hong ensan tu hi. Ahihangin a tawp dong a thuakzo sia kihun tu hi. * 23Khuapi khat sungah hong ki vawtsiat ciangin, khuapi dang khat ah tai vun. A tatakin kong ci ciang, Mihing Tapa hong pai kik maa in, Israelte khuapi theampo ah nasep na khuangkhim zo batu uh hi.\n24“Nungzui khat sia a syapa sangin lianzaw ngawl hi; sal khat sia a topa sangin lianzaw ngawl hi. * 25Tua ahikom, nungzui khat sia a syapa taw a kikim ciangin, lungkim tahen a, sal khat zongh in a topa taw a kikim ciangin, lungkim tahen. Baangkua pa bel sia Beelzebul a kici le, a innkuan pui dangte zongh min a sia seseam taw kici tu hi. *\nAkua Kiita tu\n26“Tua ahikom, mihingte kiita heak vun. Tu laitakin a kiseal theampo kilangh tu a, thukuu theampo kipualaak tu hi. * 27Khuazing sungah kong son theampo khuavak sungah na son kik tu uh hi. Taciang a thimtham a na zaak theampo, innkhum tung panin, na thang sak tu uh hi. 28Pumpi that thei a, a thaa a that thei ngawlte na kiita heak vun; hell sungah thaa le pumpi a lalcip khawm sak thei Pathian kiita zaw vun. 29Banghangziam cile dangkasan pheak khat taw tonbawm nii kilei thei hi, ahibelhang na Pa ii thukimna ngawl taw tonbawm khat zongh leitung ah taak thong ngawl hi. 30Note na hi uhle na lu tungah na samzamte dongin hong kisim sak siat sa ahi hi. 31Tua ahikom lau heak vun; note sia tonbawm tam mamate sangin manpha zaw nu hi.\nPualaakna le Christ Nialna\n32“Mihingte mai ah khat po in kei neisa a hina a pualaak le, vantung ka Pa mai ah, kei zongh in tabangma in ka pualaak tu hi. 33Ahihang mihingte mai ah khatpo in kei hong nial a ahile, vantung ka Pa mai ah kei zongh in ka nial tu hi. *\nKilemna hi ngawl Namsau khat\n34“Leitung ah kilemna puak tu in hong pai hi, ci in ngaisun heak vun; kilemna puak tu in hong pai hi ngawl khi hi, namsau khat puak tu in hong pai khi hi. 35Tapate in a pate langpan tu a, tanute in a nute langpan tu a, mote in a tonupite langpan sak tu in hong pai ka hi hi; * 36mihing khat ii a thuak laakbel a ngal sia, ama innkuanpuite ma hi tu hi.\n37“Kei sangin a nu a pa a itzaw sia kei nungzui tu in kiphu ngawl hi; kei sangin a tapa ahibale a tanu a it zaw te kei nungzui tu in kiphu ngawl hi; 38a kuama po, a thinglamte kisuanin ka nung hong zui ngawlte, kei nungzui tu in kiphu ngawl hi. * 39A nuntakna a nga natu a hanciam khat papo sia a nuntakna taan tu hi; ahihang a kuama po kei hangin a nuntakna a taan le, nuntakna tatak nga tu hi. *\n40“A kuama po no hong saangte sia, kei hong saang ahi hi; taciang kei hong saangte sia kei hong sawlpa saang ahi hi. * 41A kuama po in mihing khat sia Pathian thupha puak a hina taw a saang le Pathian thupha puakte ii thaman kihawm tu hi. A kuama po in mihing khat sia mihing pha a hina taw a saang le mihing phate ii thaman ma kihawm tu hi. 42Hi sunga ka nungzuite sung pan, a nobel khat sia, keima nungzui ahi hu in, tuidam hai khat bek a pia zong a maan takin thaman saang tu hi,” ci hi.


url: =Innkuan ading kua thupizaw ~ Lian Tuang :: ZOMI DAILY\nInnkuan ading kua thupizaw ~ Lian Tuang\nposted on 3 March 2020 at 9:17 pm Lomkholna: Article, Family, Liantuang\n“Tate tawh kisai bel ei makaih siamna zong hi khin tuan kei e, Pasian thupha hi zaw. Abeisa a pi a pute thupha le a diakdiak in innkuan sungah Nute mah thupi sa ing. Inn nupite mah a siam ciangin innkuan sung a nuam hi.”\nHih kammal pen leitung nuntakna le innkuan sung nuntakna ah a lawhcing le a en huai mahmah innkuan tampi lakah khat in a kihel hamtang dingin ka lamet innkuan khatte pa tawh kihona kammal ahi hi.\nTuate innkuan pen Khalkha khuapi a teng Pa Vei Suan Paute innkuan ahi hi. Tapa khat le tanu nih nei hi. Ta upapen pen siavuan hi in specialist sin beh a, tu in zo ta hi. Anihna in GTC ah siamah sem hi. Anautum pen in State zumpi ah na sem hi. A vekpi un Officer vive hi zen hi. A nu in kumpi sung mah ah nasem lai in a pa in zong UNOPS ah nasem hi.\nA tate pen pilna le panmun lianpipi aneih hangun kiniamkhiat hithiat lel uhi. Inn sungah Nu le pa khawng hawmthawh sese loin lawmta bangin kikhawl hialhial uhi. A thei ngeilote in lawm kingai khawng a kisa ding zah in nuam kisa mahmah uh hi.\nInn le lo a kipan nek le dawn kicingin min le za nei lipliap uh ahih manin leitung thu in thupha sang mahmah cih ding ahi hi. Ahi zongin tuate sangin thupi zaw ka sak thu in innkuan sung khat le khat ki it diamdiam in khangual lawmta bangin om hilhhelh in nuam kisa mahmah uh ahihna pen etlawm sa in hampha ka sa diak hi. En huai ka sa diak hi.\nTanu u zaw mokhak a, siavuan khat tawh kiteng hi. Tapa upen ading mo la leuleu in siavuan khat mah la leuleu hi.\nKhat vei Khalkha ka pai khat in pa Suan ( Vei Suan Pau ) te nupa tawh mei-awi kawm in ka kihoho uhi. Pa Suan kiang ah “ Naupangte pil mahmah in mi thupi suak bek tham loin nu le pa ong it ngiat in kiniam khiat mahmah sa ing. Picing lua mai uhi. No nupa bel thupha sang taktak uh teh. Hampha ong sa mahmah ing” ka ci hi.\nTua banah hih bangin thupha na san theihna uh pen bang hang hi pi pen in na lamen hiam ci in ka dong beh hi. Tua ciangin pa Suan in “ Tate tawh kisai bel ei makaih siamna zong hi khin tuan kei e, Pasian thupha hi zaw. Abeisa a pi a pute thupha le a diakdiak in innkuan sungah Nute mah thupi sa ing. Inn nupite mah a siam ciangin innkuan sung a nuam hi” ci in ong dawng hiathiat hi.\nAhi zongin nu Mang in meibung a khoihkhoih kawm in “ Kei ngiahsutna leuleu ah bel innkuan sung vai le tate vai khawngah bel ei inn nupite sangin inn pate mah hi zaw sa ing. Den a a pa ( pa Suan a cihna ) cih mah bangin Tate tawh kisai bel Pasian thupha hi mah e. Tua khitteh abeisa a pi a pute thupha le a diakdiak in inn papite makaih siamna hang mah hi sa pen zaw ing” ong ci leuleu hi.\nHih kammalte nih ka zak ciangin bangmah ka pau beh nawn kei hi. A nih tuak in thupi ka sa mahmah hi. Kei hoihna kei siamna kei hanciamna ci het loin a niamzaw ding kituh uhi. Khat le khat siam kipaih zaw uhi. Aman a khial khentat ding sangin khat le khat a ki-it bawlzia, a kithupi bawlzia, a kizahtak bawlzia, a kipahtawizia uh ka muh ciangin thupi ka sa semsem hi.\nAmaute gel lungsim puakzia le kizopzia ka muh ciangin ettehhuai le noptuak sa in hampha ka sa semsem zaw lai hi. Hih thusim pen mi tampi thei tek leng lunggulhhuaisa i hih manin lai in a gelhkik i hi hi. Lian Tuang\nPrevious: Titanic tembawpi ~ Tdkhen\nNext: Lai sim hahkat in napil dinghi ~ NK Nang\n6 March 2020 at 2:16 pm\ntha ngah hang ei.Topa thu pha.\nUSA, Columbia pan Tg. Suan Mung (Guite) in hongnusia\nMatut Nading Akisam D-7\nMalaysia na dam hiam ~ Lian Tuang\nAbaih mahmah lampi 3, sum muhzah khannading ~ Carey Suante\nTopa tawh tonkhawm ni ~ David Tuang


url: =Zomite lungtang sungah suahtakna khaicii kivawh ta ~ Zam Sian Suum :: ZOMI DAILY\nLeitung khuahun paizia zui-in nuntak khuasakzia leh khawmuhzia te kikhel toto hi. Tua mah bangin ki-ukna leh kivaipuakzia te zong ahun zui-in kilaih zelzel hi. Tanghlai in thaguumhat te in thaneem te ukcip gawp in, nampi namlian te’n namneu ciitawm te nuainet gawp in, ahau te’n azawng te sila-in khawi in, thumanna leh liangko kikim a pankhop liailiai ding sangin thaguum hatna suanga zawhthawh thu tawh ukcipna nuai-ah kinungta ahi hi. Tuhun ciangin tuate kipaisan hiaihiai ta hi. Zong kilunggulh kik nawnlo hi. Suahtakna huihkhi hong nung in ikim ipaam ah kikhelna leh khanlawhna awging te kiza hiuhiu ta hi.\nKumpi/ukpi hun pan kipan gaalkap ki-ukna hundong i et ciangin lungsim pumpi suaktakna bangmah omlo in hong kihumcip bikbek a, ingaihsutna leh ilunggulhna te genkhia phuangkhia ngamlo in sawtpi ih thaamcip khin hi. Hun hong paipai in Zota te khuamuhna hongzai semsem in mundang gamdang ah itun ciangin mite suahtakna leh mimal thuneihna te iva muhkhak iva ciapkhak ciangin ki omkhong theilo in i ngaihsutna te sungkhia in ipulaak ziahziah hi. Adiakdiak in leitungbup Zomite kizopna leh kithuzakna ahih Zomidaily, Zominam net, leh Zomi media tuamtuam te tungtawn in makai te lungsimpuak, nungzuite ngaihsutna, leh Zomite khantoh nading thu manpha tampi kithei khia hi.\nMimal ngaihsutna leh sandan kibang lo a om ciangin lungkham ngaihsut pah ding hilo a thu khinkhai theihding deihna hizaw hi. Tuapen suahtakna namkhat hipah hi. Mimal pahtak tuam leh muhdah tuam neilo ding hanga, gam leh nam ading ahih nakleh thudik thutang tung bek ah kinga ding hi hang. En suakta taka thu igennop mah bangin midang te’n zong gennuam ding hi cih itheih kul hi. Nelson Mandela in suahtakna tawh kisai agenna ah:\n“Suahtakna icih ciangin (hong kikhitna) kol te suahkhiatna bek hilo in midangte suahtakna zong zahtak sakna leh picin sakna tawh nuntakna hi,” ci hi.\nTua banah ei ngaihsut bangin midang te’n ngaihsun kiimding a tuat khit ding hilo hi. Mun khempeuh ah ei ngaihsutna bek ultung saklo in midangte ngaihsutna zong thusim theihding thupi hi. Mahatma Gandhi (1869 – 1948) in:\n“Ei ciimna/pilna bek maan salua (kimuanglua) a om pen pilvai lo hi. Ahat pen te zong zawm thei a, apil pen te zong khial thei hi cih phawkhuai hi” ci hi.\n“Kei” cih lungsim suahkhia in “ei” cih lungsim tawh laihding hihang. Aza lianpen te’n aza neupen te ngaihsutna thusimsak ding hanga, apilpen te’n ahai pente neubawl tuanlo in, ahaupen te’n zong azawng pen te paampaih tuanlo in i vekpi in pangkhawm semkhawm kikumkhawm diamdiam in i om ciang bekin suahtakna ii gah nopsakna ningtui dawnkha panding hi hang.\nLeitung paizia zui-in Media lamzong khangto mahmah a, thucin thutang thuhoih thuhoihlo kiimtak in kikhah khia ziahziah hi. Media icih pen ei zaknop tengbek kigenna mun hilo hi. Thu le la akiim theithei suahsak ding Media lamte nasep hi a, thuhoih thuhoihlo, thumaan thumaan lo, deih leh deihlo cih te pen laisiamte vaipuak hilel hi. Ahi zongin Media tungtawn in mimal kitawtna leh kammal hoihlo nono zatna pen minam daisakna namkhat hi a, khantohna ding khaktan hi.\nLeitungah asawt nailo in suahtakna huihkhi hong laang mahmah a nidangin aki ukcip Arab gamte nangawn in ukcipna (Dictatorship) deihlo in nasia takin hong kisatsuah uh ciangin Arab Spring akici kikhelna lianpi hong pianga kumpi ginalo honkhat tualkia uh hi. Tua huihkhi pen kawlgam dongah hong nungto ahih manin gaalkap kumpi panin kawl zia-le-tong tawh kidim democracy (Burmese way of democracy) ah kikhel hiau hi. Kawl te’ democracy panin beelpawl ki-ukna (Federal Government) taktak hongpian nading leh ei leh ei ki-ukna (Self-government) taktak i ngahzawh nading in kal tampi kisam lai hi. Tuaciang itunzawh nadingin eisung mahmah ah democracy paizia tawh kiphungvuh masak kul ding a, i kamte kihum sak sawmlo in akua maciat in ama ngaihsutna te suakta taka agenkhiat theih nadingin kihonsak kimapi ding hihang. Leitung paiziate eite in ikhel zokei dinga, leitung paizia zui-in i upna te leh i ngeina te khahsuah tuanlo in ikikhel theihding thupi ding hi. Bangbang ahi zongin suahtakna khaicii Zomite sungah kituh khinta a hongpokhia a, honggah khiat zawh nading pen mimal khatciat mawhpuak ahi hi.\nZam Sian Suum\nPrevious: Moses Khedap Suah Thu ~ Hau Za Cin\nNext: US gamsung khualzinna pawlkhat – 42\nAmerican Singer “Ariana Grande” in Manchester ah Concert abawl laitak puakkham, mi 19 si, 50 liam


url: =Sumbawm asuhsak khitciang Motorcycle tawh ataimang guta khat kitaihlum :: ZOMI DAILY\nposted on 31 July 2017 at 3:12 pm Lomkholna: Malaysia, News, Sawltak, World\nMalaysia, Selangor sungah zanni in guta khatin University sangnaupang khat ii sumbawm laksak in Motorcycle tawh taivingveng cihi. Tua sangnaupangpa’n zong mawtaw tawh delhpah vingveng in aphak ciangin Motorcycle atuanglai gutapa taihsuk a, sisuakpah cih NST pan kiza hi.\nSerdang police chief Assistant Commissioner Megat Aminuddin Megat Alias ii genkhiatna ah zanni zingsanglam 3:30am hunpawl in Seri Kembangan aom Mamak Restaurant khatah University sangnaupang khatin anne in atu cihi.\nTualaitak in guta khatin amuhtang mahin asumbawm suhsak in Motorcycle tawh taivingveng hi. Tua University sangnaupangpa’n zong mawtaw nei ahih manin, mawtaw tungah amanlang in tuangin delhpah vingveng hi.\n3km sungkhawng aki delhkhit uhciang in Garden Condominium @ One South geinai aomm lamkabom ah phaphei a, gutapa ii Motorcycle pen taihsuk sakpah hi.\nPolice Forensics Team te’n gutapa tungpan in asumbawm lakikthei uh a, gutapa ahihleh mawtaw in ataihsuk ciangin atukna tawh alu tatkhagawp ahih manin sisuak cihi.\nTua sumbawm sungah sum RM2050 leh US$500 (RM2141) om cihi.\nPolice te genna ah tua University sangnaupang pen gamdangmi, Yemen gammi ci uha, kum 20 gualpawl aphapan cihi.\nGutapa simawk ahih manin sangnaupangpa zong palik te’n manpah uh a, ni 7 sung Remand tawh kemphot in, tuakhitciang thusitna neiding uh cihi.\nPolice te genkhiatna ah gutapa si ahih manin, hihpen Section 304 of the Penal Code “culpable homicide” cihtawh mithat in thu kibawlthei a, mawhna kician hi ci’n aki muhkhiat leh kum 10 bang thong kiatheiding cimawk hi.\nMalaysia guta tepen huathuai mahmahmawk hi. Hih thupiang ah sangnaupangpa pen ama khialhna himasa hetlo hi. Asumbawm amuhtang in suhsak himawk ahih manin, takkheh pasal ci’n adelhpah hikha ngelding hi. Guta pa’nzong khawlin asumbawm piatuanlo in Motorcycle tawh taimangsawm ahih manin, acihnading omtuanpaklo in ataihsuk hiding hi. Kamsiatna tawh sisuak citciat hi.\nRelated: Kuala Lumpur khuasung ah thautawi guta damiah mi 2 kikaplum\nPalik thunei te’n hihbangdan Crime khatpeuh aomciang in Public mipi te’n nothu tawh na vaihawm kei un, hong zasak un cipong uhhi. Amau ihzaksak hanginzong ahunlap in hong matsaklo zelmawk uhhi. (Gamdangmi cih atheihman inzong gutapa’n asumbawm amuhtang in asuhsak hikhathei, palik te’nzong gamdangmi himawk ahih manin, athu bangci bangin hong khenmawk diam?) Nungdiak inzong Kuala Lumpur khuasung ah thautawi guta damiah mi 2 te palik te’n kaplum uh cih kiza a, tuate bangci bangin thu aki khenmawkdiam? Sawltak #zomidaily\nPrevious: Tuni Word of Faith pawlpi ah ka hunzat ~ Pu Thangboi\nNext: ZYA Weekly News ~ US visa lak kiksak\nDahna pulakna: Pa Kham Khan Suan or Kyaw Kyaw Oo\nTembaw tungah mi nih


url: =GUAM Crema Gel Tourmaline FIR\ninkl. MwSt. • 13,65 € / 100 ml


url: =Www Sex Irani Zo - PornFun\nWww Sex Irani Zo\nYou are watching www sex irani zo porn video uploaded to Zo porn category.\nRecent trends similar to Www Sex Irani Zo:\nWelcome to Www Sex Irani Zo porn tube videos page at PornFun5.com, as you see we have many videos that looks similat to Www Sex Irani Zo which you watch online or even download this porn to your phone or PC. So don`t be shy search for more porn tube videos you like and watch them free and PornFun5.com porn site, also you may share Www Sex Irani Zo page with your friends or may be bookmark it both will be nice for us.


url: =Takua Pa - hotels, accommodation, satellite map, information - TIXIK.com\nTIXIK.com » Cities » Thailand » Takua Pa\nTakua Pa - hotels, accommodation, satellite map, information\nTakua Pa: Hotel Price Tracker\nTakua Pa hotels map\nList of largest cities in Thailand, Satellite map of Thailand with cities, Satellite map of Thailand with cities, Takua Pa satellite map, Weather in Takua Pa, Takua Pa: Photos\nFeatured Hotels in Takua Pa\n1/5 Moo 2, Bang Muang, Takuapa, Khao lak, 82190\n30/1 M.7 Bangmuang, Takuapa, 82190\n60 Moo 2, Kukkak, Takuapa, Phang Nga, Khaolak, 82190\n15/20 Moo.6 T.Bang Muang, A.Takuapa, Phang Nga , Ban Bang S\n89 Moo3, Kho khao Island, Takuapa, Phang-Nga , Ko Kho Khao,\n46 Moo 2. Pakarang Cape, Kukkak, Takuapa, Phang-nga, Khao La\n26/3 Moo7 Nang Thong Beach, Khukkak, Takuapa, Phang-Nga, Kha\n26/14 Moo 7, Khuk Khak, Takuapa, Phang Nga, Khaolak Beach, 8\n59/1 M.5, Petchkasem Road, Khuk - Khak, Takuapa, Khao lak, P\nTakua Pa: Travel guide - tips for trips, the best restaurants, tourism\nBest hotels in the city, Pensions, Hostels, Cheapest accommodation, Luxury hotels, Map of hotels, Google satellite map, Takua Pa tourist map, Bike routes, Trip planner, Takua Pa and transport\nKhao Sok National Park National parks 20km\nBang Sak Beach Beaches 14km\nCoco beach Beaches 16km\nLaem Pakarang Beach Beaches 18km\nKoh Kho Khao beach Beaches 19km\nKhao Lak Beach Beaches 20km\nBang niang beach Beaches 20km\nGrand Diamond 22km\nNamtalu Cave Caves 31km\nTheptaro Lagoon Beach Resort Castles 22km\nKhuk khak beach Beaches 23km\nBang Niang Beach Beaches 25km\nTsunami Memorial Monument 25km\nKhao Lak Swimming 25km\nNang Thong beach Beaches 27km\nCategory: Cities, Local time: 03:57:15\nGPS: 8.8659, 98.3413\nTakua Pa: Reviews\nAnything missing? Feel free to add your review of Takua Pa. Thank you for any comments.\nKhura Buri (37km)


url: =ZCD akum 31 cinna Khawmpi Report panin ngaihsutna tamlo kupna :: ZOMI DAILY\nposted on 26 October 2019 at 7:56 pm Lomkholna: News, Politics, ZCD, Zomi\nZCD a kum 31 cin’ khit October 23, 2019 ni Cope Centennial Jubillee Hall, Tedim ah ZCD khawmpi leh tan 10 All D ngahte pahtawina pawi kibawl hi. Hih hun ah minam itna lian mahmah lai cih kimu hi cih ngiau pen bang tawh minam itna teh i hi hiam? Delegates a sapte uh a paite a muhna pan uh maw? Cik hun in minam itna kiam ngei hiam? Party leh minam min zang a kipawlna tuamtuamte in a minam itna uh kiamsak leh liatsak hun a neih kei buang uh leh cikmah hun in mipite in minam a itna uh kikheel ngei loin lian den hi.\n“Zomi movement thanem deksuai nai lo hi cih ka mukhia hi,” i cih miau leh movement koi ciang tungin koi ci kalsuan a, mipi ten bang lametna hoih a neih ding sepkhiat khitsa leh muh leh lah thei ding om hiam? Movement a thanem deksuai kei leh ngaihsutna kibat lohna neite minam leh makai langpang ci-in pum ngawh khawlsan hun ta hi. Minam movement thanemsakna ding deihna ngaihsutna neute kampau hi. Innkuan sung gentak loh a lukhawm den nupate ngaihsutna nangawn kikhat den lo ahih manin minam khat i ngaihsutna kibang den lo cih i phawk hun mahmah ta hi. Ngaihsutna kibat loh man in minam langpang a kingawh pah khawlsan hun mahmah ta hi.\n“Khua 76 pan in delegate 859 pai hi. A kisam zah sangin tam pai zaw a, a painuam a pai kha/zo lo zong tam mahmah hi. A utpeuh pai ding kici hi leh Tedim khuapi vukcip zo ding hi” cih bang version om hi.\nDelegates kici pen a khiatna “a person sent or authorized to represent others, in particular an elected representative sent to a conference” a cihna hi. Tua ahih leh delegates i cihte khua 76 in amau sik leh tanga palai dingin cik in thuneihna pia in, cik hun in a teelcing uh hi mawk hiam? Delegates cih kammal zang khin napi hangin bang hangin a kisam zah sangin a tam zaw hong pai hi ci thei mawk i hi hiam? I delegates sapte a kuate hi diak se a, a kisam zah leh kisam lo zah khawng om sak thei mawk i hi hiam?\nKhua 76 panin delegates 859 tak a phak mawk leh khua mipite delegates bangci kiseh/kiteel a, koici teel uh hi ding? A kilawmsakna dingin thu ngai khia ding bekin i sapte peuh DELEGATES hi a ci suk miau hi zaw leng kilawm hong hi. Delegates i sapte in khua mite kisapna leh haksatna a neih uh hun a genna dingun minute 1panin minutes nga beek i pia hiam? Amau bang teng hong gen uh a, thu bang teng kikumkhawm??? (A kim sipsip hi loin minam party khat i cih leh mipite rheih dinga kilawm tam lo beek report khahkhiat pahpah dingin kilawm buang hi). Israel in gam a ngah ma in Zionist Movement tuamtuam om ten mipite kiangah thu imcipcip loin seelsim den lo uh hi.\n“ZBCA leh ZBCM makaite zong thupi ka sa mahmah hi. Vai tampi nusia in US pek pan a hong pai vingveng uh hi mawk ahih manin zahtakhuai kasa hi,” cih bang thu om hi. ZBCA leh ZBCM makaite zong ZCD kahiang (branch) dan maw? Ahih kei leh ZCD lobbyists teng hi zaw ahih manin zahtakhuai diak se uh ai tam?\n“Zogam ah All D ngahte pahtawina amau mahmah in hong piak ngiat uh pen thupi ka sa hi,” i ci hi. Sangnaupang lawhcingte pahtawina piak pen thupi mah a, a lawhsamte zong thapiak ding thupi zaw kan lai hi. A lawhcing sangin a lawhsam tam zaw den ahih manin a lawhcingte bek phawkin pahtawina piak tawh i khawlsan a, a lawhsamte thapiakna i neih kei a, maban ah lawhcin’na amau zong hong ngah theihna dingun pan i lak kei leh maban mial ding tampi om hi. Education Minister kinei buang ahih manin amah mah in pahtawina piak dingte, thapiak dinga kisamte, sanginn puahphat dinga kisamte, a kisap behna munte ah sanginn bawl leh lam beh dingte ah ama term bei ma-in nasia takin pan hong lak ding pen mipite lunggulh leh lametna hi a, ama liangko tunga kinga tavuan lianpen leh thupi masa pen ahi hi.\nOctober 22 ni in ZCD pan CEC member 14 ten Tedim Guest House ah ZCD maban ding deih takin a kikupna uh pan un:\n– Constitution etphatna leh puahphatna nei ding in tua pen 2020 kum February kha a kipsak ding.\n– Tua thukhun zui in National Committee (NC) or Central Committee (CC) member mi 45 tawh kiphuankhia ding.\n– Tua mi 45 ten CEC puahpha ding\n– Thukhun tawh kituak in MP candidate ding telkhia ding\n– 2020 kum Zomi Nam Ni tawh kituak in ZCD Youth Conference Tedim ah thupi takin bawl ding\ncih ahi hi.\nMinam min tawh a ding party i cihcih leh delegates a sam ding veve bang hangin ZCD pan CEC member 14 bekin Constitution enphatna leh puahphatna ding gen in kipsakna nei se in, delegates i sapte ngaihsutna ngaihkhiatna tawm bek nei lo i hi tam? Kum 31 a upa minam party khat buangin tu dong Constitution kician leh kipsak nei nai loin February 2020 ciangin thukhun zui in National Committee (NC) or Central Committee (CC) member mi 45 tawh kiphuankhia dingte kipsak pan? Tua ahih kei a beisa hun in MP tuh dingte Constitution kician om loin angvantuam leh deihsaktuam teng bek nepotism policy tawh i teel leh candidature seat i piak ai tam?\nUS politics dan in MP tuh dingte in term khat sung adingin a vision neihte uh leh sep dingin a ngimte uh mipite mai-ah genna kamciamna tawh MP tuh nuam tengin genna nei uh hen a, mipite ngaihsutna la masa in National Committee (NC) or Central Committee (CC) member mi 45 in scrutiny bawl pan le-uh hoih pen leh siangtho pen in kimu pailet (transparent) dingin uphuai hi (online panin amau political manifesto neihte gen le-uh baih pen ding). Bang hang hiam cih leh political ideology kibang nei pawl khatte kihon pawlna party mawkmawk hi loin minam party a cici i hi hi.\nNational Committee (NC) or Central Committee (CC) member mi 45 cih kammal i zat a “NATIONAL OR CENTRAL” cih kammal i zat leh “minam bup leh mipi bup i a laizang” huamkha ahih manin hih party vai tawh ah leitung bup Zomi khatpeuh in ama muhna leh ngaihsutna tawmkhat a gen khak ciangin sih zakdah pahpah in, ciltang mek khaksak leh tangtel sihtan bat det keei manlang takin tawpsan in, “No India, no gamdang a omte kicinlah leh kitaklah khakna ding om kei, no tawh kisai kha lo hi” cih kammal zat tu ni a kipanin khawlsan hun ta hi. Tua loin minam min leh NATIONAL cih kammal pen manlang takin laihhuai hi. Zomi minam bup i huam khat party i hih takpi leh leitung bup a om Zomi kuamah ngaihsutna nawlkhin thei lo ding cihna hi.\n“Mipi in Zomi party it mahmah in lamen mahmah hi. Mipi’ muanna ngah mahmah lai hi cih ka mukhia hi,” i cih leh mipite muan bangin bang teng mipite lametna leh lunggulhna bang teng kum 31 sungin semkhia khin zo ta i hi hiam? Lamet mahmah leh muanna ngah lai mahmah i kicih leh hong muangte adingin bang teng semkhia khin a, hong muanglahte adingin bangci panlak sawm i hi hiam?\nKum 31 a upa party pen mihing nuntakna khang kimkhat bang hi mawk ahih manin sep ding bekbek leh maban adingin geelna leh saupi adingin muhna hoih nono (vision) gengen hun hi nawn loin muhtheih dingin party kiphuankhiat cil in i party vision neihte gamtatna (action) tawh lahkhiat hun hi ta a, gam leh minam sungah kikheelna leh khantohna muhtheih ding sepkhiat hun hi ta hi. A gengen i hahkat zah in sepkhiatna tawh lah ding zong i hakat zawk sem hun mahmah khin zo hi.\nMartin Luther Jr. in,\n“Na len’theih kei leh tai in,\nNa tai theih kei leh khe pai in,\nNa pai theih kei leh bokvak in,\nA babgbang ahi zongin\nna hihna khatpeuh ah na mainawt ding ahi hi,”\nci-in a gen panin tha la-in kingaihsun pha kik ni.\nLaigelh: Tg. Khup Zo Mang (M.Div.-MIT & MBA-India)\nPrevious: Vondeih Kep Ding – 160 (Dimno’ Pa)\nNext: Jesu’ thawhkikna mipilte’ muhzia ~ GS Pau\nZopuan Silhzia Ding ~ GZI ah Siamah Ngaih Lian thugen tomno


url: =U.S. In Israel Huuna $ 38 Billion ~ Thu Tatuam (Siyin News)\nU.S. In Israel Huuna $ 38 Billion\nWednesday, September 14, 2016 Israel Taw Kisai 1 comment\nUSA ngam in Israel sia kumh sawm sung dollar 38 billion taw huu sawm ci thu thukimna khat, U.S. National Security Adviser Susan Rice in Sep 14,2016 ni son hi.\n2019 kumh pan kipan in, 2028 dong huu tu aa, kumh khat 3.8 billion taw sia Israel in ngaa in, tua sung panh million 500 sia Israel ngam kihung natu ngalhiam vai ah zeak tu hi.\nIsrael sangpan sia, akisamh le huungen thua thei lai ahihang, U.S sangpan thukimna a om thua le bek ngaa thu tu ci hi. 2009 pan kipan in tudong U.S. ngam ii Israel ahuuna sia dollar 24 billion cing ci'n zongh kison hi.\nibu winda September 22, 2016 at 7:46 PM


url: =Hangkee Zangh In Thonginn Pan Suakta ~ Thu Tatuam (Siyin News)\nHangkee Zangh In Thonginn Pan Suakta\nTuesday, June 06, 2017 Kawl Ngam Thu 2 comments\nJune 3,2017 ni in Karen state Kawkareik Township , thonginn pan thongtaak mihing 9 sia, thong huang kidalna thikling khaute hangkee zangh in tai thei ci hi.\nAtaiku mihing 9 sung pan 3 sia man kik zo aa, 6 sia suakta lai hi.\nIBU SRI MUSDALIFHA June 7, 2017 at 1:41 AM\nUnknown June 11, 2017 at 5:25 PM\nangka ritual kepada saya yaitu 4618 angka dan alhamdulillah langsung tembus. sekali lagi makasih ya AKI karna\nsebelumnya,bagi anda yg ingin seperti saya silahkan HUB/SMS AKI NYALI di nomor hpnya: 0821 1672 2552. SILAHKAN BERGABUN


url: =Gamlak Vakna 8 | Siantongluan.net\nGamlak Vakna 8\nGamlak Vakna 8 |\nTu-in Topa in Moses kiangah,\n"Aaron tungah hih bangin gen in. Meivakte na koih ciangin, meivak sagihte in meivak khuam mai teng a taan dingin koih in, ci-in gen in," a ci hi.\nAaron in tua bangmahin hih a, Topa in Moses a thupiak bangin, meivak khuam mai teng a taan dingin meivakte a koih hi.\nMeivakkhuam a kibawlna zia in: Kham a kiseek hi a, a bul pan-a kipan a pakte dongin a kiseek ahi hi. Topa in Moses tungah a lahsa lim tawh kizui-in amah in meivakkhuam a bawl hi.\n"Israel mite lak panin Levi mi teng lakhia in la, amaute siangsak in.\nAmaute siansakna dingin hih bangin na hih ding hi: Siansuahna tui amaute tungah theh in la, a pumpi khempeuh uh mulkiatna tawh amau kiatsak in la, a puante uh sawpin amau mah na kisiangsak tawm sak ding hi.\nTua ciangin bawngtalno khat leh sathau leh annel a kibawl an tawh biakna amaute na lasak ding a, nangmah in khialhna hanga biakna dingin bawngtalno adang khat na la ding hi.\nKikhopna buk mai-ah Levi mite paipihin, Israel mihon buppi na khawm ding hi.\nTopa mai-ah Levi mite na paipih ciangin, Israel mite in Levi mite tungah a khut uh nga ding uh a,\namaute in Topa na a sep theihna dingun Aaron in Israel mite sung panin Levi mite Topa mai-ah vei-a biakna-in a pia ding hi.\nTua ciangin Levi mite in bawngtalte lu tungah a khut uh nga ding uh hi. Levi mite-a ding kilemna bawlsakna dingin khialhna hanga biakna-in khat, meihal biakna-in a khat, Topa tungah na pia ding hi.\n"Aaron leh a tapate mai-ah Levi mite na koih ding a, Topa tungah amaute vei-a biakna-in na pia ding hi.\nTua bangin Israel mite lak panin Levi mite na khenkhia ding a, Levi mite keima-a hi ding uh hi.\nAmaute siangtho sakin vei-a biakna-in na piak khit ciangin kikhopna bukah na a sem dingin Levi mite pai ding uh hi.\nBang hang hiam cih leh Israel mite lak panin kei tungah amaute hong kipia khin hi. Israel mite tacil khempeuh tangdingin keima-a dingin amaute ka la khin hi. Bang hang hiam cih leh Israel mite lakah tacil khempeuh mihing hita leh ganhing hita leh keima-a ahi hi.\nEgypt gam sungah tacil khempeuh ka thah ni-in keima-a dingin amaute ka tuam koih a,\nIsrael mite lak panin tacil khempeuh tangdingin Levi mite ka la khin hi.\nKikhopna bukah Israel mite-a dingin na a sem ding leh, biakbuk mai-ah Israel mite a paikhak ciangin Israel mite lakah gimna a tunlohna dingin Israel mite-a dingin kilemna a bawl dingin Israel mite lak panin Aaron leh a tapate tungah letsongin Levi mite ka pia khin hi," a ci hi.\nTua bangin Moses leh Aaron leh Israel mihonpite khempeuh in Levi mite tungah a hih uh hi. Topa in Levi mite tawh kisai-in Moses tungah a thupiak khempeuh tawh kizui-in Israel mite in amaute tungah a hih uh hi.\nIsrael mite, khialhna panin amaute kisiangthosak tawm uh a, a puante uh sawp uh hi. Aaron in vei-a biakna-in Topa mai-ah amaute pia a, amaute siansakna dingin Aaron in amau-a ding kilemna a bawlsak hi.\nTua khit ciangin Aaron leh a tapate omna kikhopna buk sungah na a sem dingin Levi mite a pai uh hi. Topa in Levi mite tawh kisai-in Moses a thupiak bangin amaute in Levi mite tungah a hih uh hi.\n"Hih pen Levi mite tawh a kisai thu ahi hi. Kum sawmnih leh kum nga pan a tungsiah a phate, kikhopna buk nasepna sungah na a sem dingin hong pai ding uh hi.\nKum sawmnga a phak uha kipan nasepna panin amau kihemkhia-in na sem nawnlo ding uh hi.\nAhih hangin kikhopna buk sungah a sanggamte uh huh ding a, amaute in a na taktak semlo ding uh hi. Tua bangin Levi mite nasep ding na seh ding hi," a ci hi.\nTedim Lai Siangtho / Laibu: Gamlak Vakna 8


url: =Christmas = Kibuan Poai ~ Thu Tatuam (Siyin News)\nChristmas = Kibuan Poai\nMonday, December 29, 2014 Ngam Dang Thu No comments\nChristmas sia leitung minam tatuam in, lungdamvawtna taw poai khaam ahihang, Peru ngam, Cuzco naina, Chumbivilcas province ate in, Christmas ni "Takanakuy" ci'n kibuanna le lapna taw poai khaam uh hi.\nDecember 25 ni ciang in, kibuaina theampo sia kibuanna taw thu min sak hi. Sontena :- Na veangpa in a lo ngii hong keak le "Takanakuy" ngak kul in, Na lawmpa in na lawmnu hong suu sak leh, "Takanakuy" ciang kibuanna taw vai thian sak kul ci hi.\nKibuan ciang, kipet thei ngawl, kipeak thei ngawl in, ki pumbuan sia hi aa, refree in thukhen sak aa, Palik te in cing sak hi.


url: =FALAM UKPI TUNG PAN A KINGAH THALMUAL GAMGI\nFalam Ukpi Con Bik tung pan a kingah Thalmual gamgi pen, tuitaw lamah Phil-luika pan nitumna lamah Tuimi lui dung zui to-in khuamial lui-ah Gawsing tawh kigamgi-in, Lentang mual man to hi.\nLentang mual pan leilu lam manawhin pai leuleu a Dampi, Buanli leh Thalmual gamgi Buangpitu mual kici, mual (3 )kituahna dong ahi hi. Tua lai pan nisuahna lam ma nawhin Buanli tawh gamgi, gamgi lui zui sukin Phil lui man suk a, Philka-ah kituah hi. Tua sung teng khempeuh Falam Ukpi Con Bik tung pan a kingah Thalmual gam ahi hi.\n(a) THALMUAL LE PHAIZA GAMGI\nThalmual khua kisatcil a kipan beh tampi na teeng khawm uh a, Thalmual khua kisat zawh khawhsa(tuk) 3 vei a tun khit 1899 ciangin Pu Tawng Gen (Hatzaw) makaihna tawh Thalmual gam sungah Phaiza khua sat theihna ding Tonzang Ukpite’ tungah va ngen hi. Phaiza khua sat theih nading Tonzang Ukpite in na pia uh a, Pu Tawng Gen Phaiza khua hausa sem dingin kipsakin, Mualnuam khua-ah siahtung siah phei puak dingin vaikhak pah hi. Falam Ukpite tung pan a kingah Thalmual gam pen Tonzang Ukpite in Phaiza tawh hong hawm sak in, a nuai a bangin gam- gi hong bawl’sak hi. Phaiza lui le Tuimi luika pan Phaiza lui dung zui-in nitumna lamah pai to-in, sihta lui mual(Suangphuh) mualah pai to suakin lungsial mualvum-ah paisuak to-in, luai vawh zaangah Lentang mual dong ahi hi.\n(b) TUHUN LAITAK THALMUAL GAMGI Nisuahna lam pan Phil luidung zui-in leilu lam manawhin paito suak a, Buanli tawh gamgi lui zui-in nitumna lam manawhin paito vawh zaangah kituahkik hi. Tua kikal sung teng tuhun laitak Thalmual gam hi a, 12.25 sq miles zai hi.\nPrevious Post: « Thalmual Khua satzia leh Gam leina\nNext Post: Thalmual Khuasung Vaihawm masate le Thukhensatna »


url: =A beisa 1991 kum a kipan Thalmual khua tangthu (article) aki- kaikhawm hi a, mangthang het loin, tu-in i mit mahmah tawh mu-in sim theihin hong om ahih manin Thalmual khua tangthukante le laibu bawl Commitee-te’ tungah i lungdam hi. Tham loin i beh i phung ciat ah beh thu phung thute a kipan tangthu hoih tuamtuam hong puakte’ tungah lungdam’thu kong ko uh hi. Hun sawt lua-a sa zong tampi a om dingin ka um uh hi. Ahi zongin laibu zawh ding a hun ciangtan om tuan sam lo hi. Hih Thalmual khua tangthu tawh kisai mi khat bek i ngaihsutna tawh a kigelh hi loin, beh makaite’ tungah thu hong puak un, ci-in 2 vei ta kizasak hi. Beh makaite hong puakna tawh kizui-in hoih takin a ki-et khit ciangin hong kisuaksak ahi hi.\nThalmual khua mencipna huhau in mun tuam gam tuam a om Thalmual tate le khua-ah a teeng laite in zong beh thu phungthu-ah i kizop dimdiamna kuamah in thei kim loding ahih manin, hih Thalmual khua tangthu i bawl’na hangin mi khat leh khat midang kuamah om loin, sungta putu, i hihna le nopna dahna munte-ah ankuang ankeu-uum khawm in, a dah khawm a lungdam khawm mite i hi hi.\nI pu i pate hun lai-in gal-aih, sa-aihna le tonh na, zu nun na te-ah na kithu tuak mahmah uh a, a bei a tawp dongin na kilungdam pihin lasa khawmin na laam khawm ziahziah uh hi. Thusia nei khat peuh a om leh tanau in lemtuah masa in, a lep zawh het kei leh khua vaihawm upate’ tungah kitun pan uh hi. Khua sung hausa upa vaihawm te in zong, tungsiah zum a kitut lohna dingin nakpi takin lemtuah uh a, dan a kipiak uh leh zong a neu thei pen dingin mawhna dan kipia uh hi. Kolbulh khauban a kituaksak kuamah omlo hi. Hih pen Thalmual khua ta-a, lawki kuamah ki om nawn lo ahih manin i biak Pasian zahtak a khat le khat i ki-it diamdiam theih ding a thupi pen ahi hi. Khut khial ban khial, kampau khial a om leh zong, mawhna i kimaisak hun ding hita hi. Tungsiah zum kitut loh ding le thusia ih deih het loh ding Thalmual tate hanciam ciat ni. Peemta lungsim nei loin picing lungsim i neih ding hanciam ni.\nPasian pen ki-itna le kilemna Pasian hi a, a ki-it a kilem mite’ tungah Pasian thupha hong tung ding hibek hi. Thusia bekbek na bawl’ a, thusia bekbek na ngaihsut leh na suan na khakte’ adingin, samsiatna-a sapsak na hih khak ding lauhuai hi.\nHih laibu sungah hun khat lai-in Thalmual khua pen khua hoih mahmah le a thupi mahmah khua-ahihna le a dah huai mahmah a hihnate zong kihel hi. Tuate -en kak zel a laibu nasim ding kong deihsak hi. Tuhun laitakin Thalmual khua pen, i pu i pate’ sepsa leh bawlsa khempeuh kisia mang khin ta-a, singkung lopate nangawn bei-in gam kolh hong suak ta hi. Tua hi a, i pu i pate’ hun lai tawh kibangin gam hoih, nuntak gim nam hong suah kik theihna dingin, khangnote in gam le lei-it in i kep ding hun hong tung ta hi. Zatna ding om lopi in singkung mawk phuk loding, gam hal lo ding, taakno a kipan singno suan hahkat ding hi hang! Kham theih zu- akipan kumpite deih loh nate sem het loin a nungta Pasian’ deihna tawh kituakin a nungta Thalmual tate hi ding hi hang!\nMailam hunah khua sung vaihawm hausa sem dingin khang- note in gam it taktak, a thupi khual mite bek teel ding hi hang! Khua le tui ading nasem lutang khat peuhpeuh in, deidan tuam nei loin khua mite a it kim theih ding kisam masa pen hi. Ihpu ihpate hun lai-in zuhai, sabaak tawh na kizom dimdiam uh a, midang a kingaihsun kuamah na om hetlo uh hi.\nI biak Pasian in thupha hong pia ding a, sum le paai zongte zong hong lawhcing ding uh a,i gan khawi’ te zong a ciing om lo ding hi. Lokho nasemte zong a khawhsa kham ding uh a. nuntakna thak Topa’n hong pia ding hi. I nuntakna-ah Pasian zahtakna tawh mite adingin Pasian in kamciam tampi hong pia hilo hiam? (Late 112:1-4) Hih laibu a sim mite phattuamna khat teitei om dingin ka lamen uh hi. Pasian in thupha hong pia ta hen!.\nPrevious Post: « Thalmual Khua Tangthu Thu masa\nNext Post: Thalmual Khua Tangthu Laibu Committee »


url: =ZIOK Board of Directors Meeting a (1) Veina Leh Panmun Te Taangko Na :: ZOMI DAILY\nposted on 4 November 2014 at 9:22 am Lomkholna: News, Zomi\nZIOK Board of Directors Meeting a (1) Veina Leh Panmun Kiteelna\nAni : November 1, 2014\nAhun : 6:30 PM – 9:30 PM\nAmun : Pa. Khual Khan Khai te inn.\nKipatna dingin Pa. Khual Khan khai in thungetna hong neihsak a, Pa. Tual Sawm Lian in hunte hong uk sak in hunte kipan to pah hi.\nZomi te i om na ciat ah na damkim tek uh hiam? Zeisu min tawh na khut taklam hong len masa ing. A beisa Oct, 11, 2014 ni Marriott Hotel, Tulsa ah Khuado Pawi tawh thuah in ZIOK makai ding mi 35 sung pan 21 mipi tung tawn in teel khiat na i nei hi. Tua hun sung mah in mipi\nmah in makaipi(Chairman) ding hong teel khiat sak pah hi. Tua lo a dang teng pen panmun kiteelna leh makaithak te kimuh khopna abeisa Nov, 1, 2014 ni in Pa. Khual Khan Khai te inn ah ka na nei thei uh hi.\nTua hun sungah makai thak a om thei teng tawh panmun kiteelna kinei thei hi. Panmun kiteelna nuamtak in akizawh khit ciang in Pa. Do Sian Lal in tawpna thu hong ngetsak hi.\nLungdam kohna: Pa. Khual Khan Khai te in Zomi te hong itna in a inn uh nuamtak in hong zatsak ban ah moh leh niangtui, nek theih tuamtuam tawh hong vak uh ahih man-in lungdamna ki ciamteh hi. Tuabek thamloh in ZIOK Chairman lui Pa. Cin Sian Mang in kiteelna vai khempeuh ma hong panpih a, meeting record zong hong neihsak lai hi. Tua a hih man-in ama tungah zong lungdamna ki ciamteh hi. Panmun kiteelna te anuai ah na etsak un lungdam.\nNote tawh mapang khawm…\nPa. Joseph Lian Bawi\nZIOK Board of Directors\nZIOK Board of Directors 2014 – 2016\n1 Chairman/ Lutang pi Tual Sawm Lian, Pa 716 228 5071\n2 Vice Chairman/ Lutang pi huh Khual Khan Khai, Pa 918 407 6658\n3 General Scretary/ Thuvan pi Joseph Lian Bawi, Pa 918 815 9126\n4 Asst. General Scretary/ Thuvan pi huh Kam Tung Sang, Pa 641 691 0713\n5 Treasurer/ Sum kem Cing Don Kim, Lia 312 544 5635\n6 Internal Auditor/ Sum sazian sit Suan Ngaih Lun, Lia 918 206 0496\n7 Accountant/ Sum kem huh Ruth Dam Hoih Kim, Lia 918 206 0496\n8 Social WelfareGenvai Lian Za Tuang, Rev. 918 951 0857\nAhuh Sian Mun Mang, Pa 918 500 5075\n9 Legal AffairsDiktan theihna lam vaisai Do Sian Lal, Pa 918 938 8794\n10 Information & MediaKipawlna nasep hoih te pholak khiatna lam Nang Do Kam, Pa 918 406 7194\n11 LiteratureLai lam tawh nasep na lam Tuan Suan Lian, Tg 918 810 6357\n12 Women & Children, Education, Public RelationsNumei leh Naupang, Pilna sang lam leh Kiim leh pam tawh kizopna ding lam Ruth Dam Hoih Kim, Lia 918 206 0496\n13 Music & EntertaimentTumging leh gualnopna lam Benjamin Lianpi, Pa 918 804 8681\nAhuh Suan Ngaih Lun, Lia 918 206 0496\n14 Sport/ Kimawlna lam DT Thang Neu, Tg 918 814 2582\nAhuh Hau Lam Cin, Tg 918 704 7189\nAhuh Thang Lian Sing, Sia 501 499 7176\n15 Political AffairsGamvai lam Kam Sian Mung, Tg 918 497 7088\n16 CultureNgeina lam Kam Tung Sang, Pa 641 691 0713\n17 Youth AffairsKhangno Lam Gin Muan Tuang, Tg 918 289 5549\nAhuh Kap Lian Tuang, Pa 918 814 6091\n18 Financial & Fun RaisingKipawlna sum zon zia ding lam Suan Ngaih Lun, Lia 918 206 0496\n19 Job FinderNasep zonna lam Do Khan Khai, Pa 918 269 8093\n20 Security & Peace KeepingMipi cing/ kep vai lam Cin Khawm Thang, Tg 918 409 8834\nAhuh Nang Do Kam, Tg 918 406 7194\nTheih ding: Tulsa khuapi sung Zomi pawlpi senior Pastor teng leh ZIOK Makai pi asem ngei teng khempeuh Advisory Board ah a omkhin sa hipah hi.\nPDF tawh na simnopleh anuai a PDF icon tungah namek inmaw…\nPrevious: Malaysia Zomi Khuado 2014 Ka Siimna – 7 ~ Hau Za Cin\nNext: New Zealand gambup Zomite’ Khuado Pawipi a (4) veina nuamtak kizo


url: =Federal System Kumpi in Thukimpih Ta!\nMualtungmi thautawi pawlte Kipawlna in Kawlgam kumpi tungah a deih ngetna bulpi ahi ei le ei suaktatak ki-ukna le thuneih theihna (Democracy & Self- Determinaton) kici Federal System tawh kisai abeisa hun sawtpi lai akipan Kawl kumpi tawh kikupna a neih tohtohna maban zomto uh a, Nationwide Ceasefire Coordination Team (NCCT) le Kawl kumpi kilemna lam makaite (Union Peace-making Work Committee-UPWC) te August 15-16,2014 sung Myanmar Peace Centre (MPC), Yangon ah thukikupna pan Federal System tawh kalsuan dingin thukimna nei thei ta cih thu NCCT makaipi U Naing Tha Han in thuthak saite tungah pulak khia hi.\nHih thukimna tungtawn in a diakdiak Kawl kumpite leh muami thautawite kikaal kikap/ kidona khawlsan ta ding cih thubulpi ahihna thute genbeh hi. Tutung akingah thukimna tungtawn in gam sung kilamna ding vai khempeuh lemkhin pah thei ding cih ahihloh hangin, mailam Mualmite le Kumpite kikal mabante ah lawhcina lianpi kingahto semsem dingin lametna nei uh hi.\nTutung kikupna tungtawn in a thupi zawdeuh Chapter 1, Chapter 2 ciang kikum thei hibek a, maban ah hoih lam manawh ding mahin lametna kinei cih Makaipi Naing Tha Han in genbeh hi. Kumpi lamte in mualtungmite ii deih thubul a sansak theih mah bangin, mualtungmite lam pan zong kumpi te ii thukhunbulpi " Doh tavuan a zi tongpa" cih ahi; (a) Gam kikhenkham lo ding, (b) Mualmite le kumpite kithuhualna kisiasaklo ding (c) Thuneihna beisak ngeilo ding cihte kisansak ahihna thu zong NCCT pan Dr. Salai Lian Hmung Sakhong in genkhia hi. Hih UPWC leh NCCT te kikupna pen Single Text anih veina Draft hilai phot ahih manin, August 17 ni ciang dong kikumto lai ding uh cih kiza hi.\nSource: VOA & Khonumthung\nTranslated by: Timothy Saimon (Tongsan Translator)


url: =Tulpaan kai Sanlui | My Diary\nZOMI LIFE AND CULTURE →\nTulpaan kai Sanlui\nHih thu pen UK a Sya tThang in a vek in hong gen in bangzah vei omkhawm a, bangzah vei kitawp hong cihciang in a detail in ka gen suk hi. A om bangin kong post kik ahi hi. A mun leh minte pen a kilawm bangin Ethic Privacy sukkhak loh nangin na laih ingh. Ong telsiam un.\nKei ka min Suan Let Tung(Sua Tung), Mauvom khua Pa Thual Sian Siam Leh Nu En Ngaih Don te ii tapa neu pen hi ingh. 2006 to 2007 kum in Tedim ah Monica Lekno(Lekno ki zang suak) te tawh Tan 10 kah khawm in, Kei ka pa in hong nusiat ciang kalai sim na khawl in, 2007 ciang Faith Baptist Bible College ah B R E sinin 2011 ciang na man ingh. Tua hun sungpen Lekno tawh Contact kingah vetlo uh hi ingh. Lekno ah om cih ka theih hangin zongna dan ding thei lo hi ingh. Aman zong khat vei hongzong in ko sang lopi ah na pai kha cih thu za ingh. Sang ka man ciangin Human Resource Training kahin Myoma ah mi inn ah om ingh. Tedim ah U leh nau neilo in inn zong om na ding nei lo in mi zawng mahmah khat hi ingh.\nKi muh dan\n2012 kum kipatlam in Grace Assembly ah Lekno in hong mu in hong hopih hi, ken Lekno zong haih liang hi ingh. Tua ni aa kipan Lekno tawh phone tawh a hizongin email tawh ahi zong in kiho zel hi ungh. Lawm hoih mahmah hi ungh. A lai hong aung ciangin moh kong taih ding ci-in ki ho hi ungh. I lawmte khat honggual zawh ciang in ki nuam mahmah hi. Tua hun lai kei Australia ah laisiangtho sangkah ding ka ki thawithawi laitak hi. A hih hang kei Sezang lam ah ak khawi kawmin ka om lai tak hi.\nKen pen phone zong neinai lo in Lekno in hong hopih zel hi. Lekno in nikhat Assignment hong bawl theihloh ciangin kei hong bawlsak hi. Ken zong katel loh hangin ka hihtheih zahzah in na bawlsak in tualai tak in U Cecilia zong om lai aa Lennupa villa ah giak in zan khua ka na bawl khawm uh hi. Hih hun ciangciang pen lawmta hi lai in nuamsa mahmah ungh.\nAssignment dang a neihciang in hongsam aa khatvei ka paileh alawm te om ci in innah honglut saklo in, inn nuaiah hongngak sak in hong kha kik hi. Tua ciangin kei heh pianin Lekno in hong ngaih lam hong kilang sakaa “U Tung, heh kei o, hong ngai ingh” hong ci in ken zong dawng pah lo in a nidang ciang ka itna thu ka gen kik leh hong sang pah hi. Tua laisan tak pen kha 8, 2012 hi kha ding aa u Cecilia pai nai lo deuh hi. U Cecilia a pai ciangin Lekno a lung hong leng lua a hih man in kei assignment bawlkawm ding leh a giak dingin hong sam zel aa ken zong ka ngaih taktak a hih ciang in niallo in a om hi ingh. Lennupa villa ah kalkhat sung bang kalup khop hang un bangmah mawhna bawllo hi ungh. Zan khuabang zanhak in ko nih bek ki enen hi ungh. Khat leh khat ki ngai mahmah hi ungh. Khatvei Lekno’ Dairy ka et leh a sumzat na mu in ka mul hongkim vat hi. Tua ciang in Lekno aw kikhen mai ni, kei mizawng mahmah hi ing, hongvak zo kei ningh ka cih leh “U Tung, bang a hia na lau, Pasian in hongvak ding hi. Ke’n nang hong vak ning” hong cih ciang ka tha hong ling vat hi.\nMawhna ki patna\nTua ci in atamzaw Lennupa villa ah ki om khawm aa mihing i hihna tawh ki tawpte ki zutte damdam aa hongki pan aa sisan hongkhang in feeling hong kah toto ta aa a zanma sa ni 2vei om khawm ungh aa ka nih un kisik mahmah ungh. Hoih kei ci in mundang tuakah om zel in kiho kha le ung kingai mahmah in hong pai-o kici kha zel hi ungh. Tua ciang, ke’n ka nuntak na-ah Lekno pen ka omkhop masak pih numei ahih manin ka tenpih ding ciang na ngaihsun pah hi ingh. Tua laitak ka dau hong pailo in ka sang kahding vai hong ki pelpel ta hi. Nisim naisim kimu nuam in Lennupa villa mah ah na om khawmkhawm ungh. Zankhat ka giakkhop nak vua leh 2 vei 3 vei na omkhawm ungh. Hi pen one-sided bek hilo in both-side agreement tawh a om khawm ka hi uh hi. Hih ciangciang kilemloh cih omlo in nuam sa mahmah hi ungh.\nKilem loh na hongkipat dan\nLekno kangaih na hongkhang semsem ahih manin ama thu ka lung hong lut manmah in na kankan hi ingh. Lawmngaih dang gamdang ah a neih thu Khualpeek, Muangsen leh zuthawl a kipia khin a hih lam ken thei panpan hi ingh. Khatvei bek mawh hi lo in tamveipi kimawh khina, taisan ding cileng hong hi thei nawn lo hi. Tualai kei nak hehlua mahmah in kikhen ni ka cihcih hang Lekno in hong khen zo lo hi. Ke’n zong a khen zo tuan lo hi ingh. Ko gel kaki tot uh hangin ki ngai in ki kawi in kapkap thei zel hi ungh. Omkhop lam toh ki sai in kanih un khangno kahih na uh tawh hat mahmah hi ungh. Gamdang pan phone hongpai leh sawtvei pipi hong ki hoho in ken haza mahmah thei hi ingh. Hong thusim lo in khat veivei ka lungkham mahmah hi.\nLekno kangaih hang in Golden chance for my brighter future tampi tak sum ingh. Lekno zong tua mah bangin kei hang tampi sum hi. Sumleh pai a hi zongin phone a hi zong in sum hi. A phone pan mitawh kihoho in kei hongthu simloh ciang ka heh suakin kikhen ni cih kawm in a phone denkhap sakin ka ciah leh Lekno in hong kaikik aa hongngaih na thu hong gen in kikhen zo tuanlo hi ungh. Muangsen tawh kaki ngai nawn kei uh ci in tamvei pi hong hilh khit ciang, ken zong um in om hithiat hing. Ni khat Myoma ka omna lamah hong hawh in phone thak khat nei aa ka-et leh Romantic Lekno cihkhat aphone sung ah om in kenzong hongin ci ka hongsak leh Muangsen tawh a kiho simna mu kahih manin ka lungsim hongna sak mahmah aa password ka nget leh hongpia lo in. Na psasword nong piak kei leh phone dengkham ding ka cih leh phone dengkhap ding ut zaw hi. Tam vei omkhawm talua ka hih man un ka zidan aa mu in sai ngam vua ngam ta hi ingh. A man zong a pasal dan aa hong en hiam Lennupa villa inn ah hong vua ngun mahmah hi.\nKingai tuak mahmah in ka klemloh uh hang nikhat sung daih zo ngeilo aa ki lem kik pahpah hi ungh. Chuangtha beach zong Dimkhawl te tawh paikhawm in nuam sa mahmah ungh. Hih ciangciang pen kuaman hong thei nailo in 50 vei bang om khawm khin ding hi ungh. Kei bang gawm zo liangh hi ingh.\nKei mizawng daipan Austrila lam kapai theih loh ciang Malay paisawm mai hi ingh. Visa zong kiten khin in ahih hang Lekno a lungleng ngap a hih man in hong kap aa kei pailo kik hing. Tua a hih leh Kawlgam sungah nuntakna zongkhawm ni kici in kei tan 10 hongkah sak kik hi. Kei zong hai lua in i ngaih a hih ciang na mang kha pah ingh. Pangpi ah hongkah sak himah hiven kei ut lo in Kawlpi aa ka u kiangah kahzaw ningh ci in naki thawito ta hi ingh. Lungleng lua in khakhat in 2 veibang na tungsuk pahpah hi ingh. Khatvei kaki ciam uh pen inn ah na ngaklo in a lawmte kiang ah na giak ahih manin Inn kong kalkham in lut in kei leh kei tua sungah ki that sawm ingh. Tuani kipan Lekno in hong lau pian ta hi. Hih bangin ka ki tot uh hang ka om khop ding uh thulh tuan lo hi ungh. Bangbang hi leh ki teng ding, nu leh pa in hong kham hang kiteng ding cih thu hi kaki ciam den uh. Ka sang man leng kei thu hita hong ci den hi.\nKei pen hai mahmah in Lekno leh mi kiho leh haza mahmah ingh aa “Lekno aw, pasal te kuamah muanhuai lo, inn peuhmah ah kuamah lutsak lo ding, Napa leh U Thangno lo buang” cici hi ingh. Dimkhawl tawh omkhawm zel in Dimkhawl ten Pasal a ut bangbang lut ziahziah aa zin khong zong nei pahpah hi. Ka kitot theih zel na uh pen kei jealous theilua ka hih man hi. Numei khat bek om pen ngaih hamsa mahmah in i muan hang doubt kinei veve hi. Lekno paktat ka cihna hi kei. Hih feeling pen a nei ding hamsa hi. Numei khat bek a om a ngai\nkha te bekin thei ding hi.\nInternet pen nidangin a manloh khongteh lai hong khak sak thei zel hi. U Cecilia te zong a manloh ciang keita in lai khak thei zel ingh. Tua pan aa katheih mail ka hong ciangaa laihong tungte nasim kha zel ka hih man in Lekno i thusim teng thei in naki tawng theizel ungh. Mail aa alawmpa teng kakhen leh hong that dektak hi. Ken kazi dan in ngai-in ngaihsun ka hih ciangin hiteng a hih ngam hi pan ingh. Ka simmawhna ahih loh lam hong tel sak nuam ingh.\nKanu in nang hong deihlo ding hi, hai lua teh, zawng lua teh hongcih vat ciangin ka dah mahmah hi. Hong cihna thu ka dotdot leh midang tawh gawmnuam ahih manaa kei hehpih huai hongsak man aa hong khen hi. Ken khen zo tuannawn lo hi ing. Ka U mai ah zong hong khen in kei dah mahmah in, mihing ka hih na tawh revenge ding ci in ki pan in mikiang ah gen kha ingh. Sia Tenglan kiang leh Sia Fenglam kiang hi in a mau zong a kamtam te hilo hi. Kawlpi aa ka u in a theih ciang a zi kiang ah gen in hong ki thei toto ta hi. Ka lungsim sungah luahsa Lekno mikiang tung ding hita veh ee ci in hong om den in anne zolo tuidawn zo lo in na om den ingh. Ka ngaihsutna ah a nukiang ah gen leng ki lamdang nawn kei ci ding in hong gawm lel in teh cih lametna nei ka hih man in aa u Lamno hamsa pipi in phone naset in na gen hi ingh. Ahih hang lamet hong bang lo hi. Hih bangin buaina a om hangin omkhawm veve hi ungh.\nKanu in Sua Tung aw mi hong ngailo hong deihlo te nusia in. Ei aa ding Pasian in hong vaihawm ding hi. A zawng lua hihang. Kei nanu hong maisak in hongci in hong kah san hi. Aw, ka cih hangin Lekno pen khen zo mahmah lo hi ingh.\nLekno pen kei hang in kap den, tai thuak den ahih manin hih ciang tawh khawl leng a kap hong kam deuhin tai a thuak nawn loh ding thupi sa ingh. I ngaihte hongkap taktak ciang ki si nuam zaw hi.\nHih thu hangin Lekno leh kei pen tamvei pi si nuam hi ungh. Hong that o, ki ci tuak in a hih hang ki it tuak mahmah in ki that ngamlo veve hi ungh.\nNute it Lekno\nLekno in hell ka tungzong in U Tung aw ka nute ka u te leitung ah lungkim sak nuam ingh hong ci ahih manin kei tawh hong ki awi kei leh hong khen ngam lel hi.\nNasem khawm, puansawp khawm, kisil khawm, kikhawm khawm, om khawm, kap khawm, dah khawm, nuam khawm, zin khawm, lum khaw, lam khawm, lasa khawm, thungen khawm, laisiangtho sim khawm, manglai en khawm, lai bawl khawm, tui ten khawm, mota bawl khawm, bazaar khawm, anne khawm, na khempeuh nahih khawm khin ungh. Ngai mahmah ingh, phawk mahmah ingh.\nLekno in hong vua ngam in ken zong vua ngam hi ingh. Ka ki kal uh ah nupa lungsim nei hi ungh.\nLungtup Lekno aa dingin nungta in a khitui te lungdam na khitui ah, haksat na te nop na ah, zumna te maitai na ah, negative khempeuh pen positive ah change nuam ingh.\nOmkhop nunung pen 8.11.2013 bangzah vei omkhawm cileng 100 vei bang val liang ding hi. Bang zahvei kiss ci leng 1000 val liang ding hi.\nTua ahih manin Lekno in midang tawh tanu tapa 10 bang a nei zongin ka zi hiden ding hi u Thangno aw\nNB: Name changed for Ethics Privacy\nPosted on August 26, 2014, in Cimphawng/Tuahkhak teng and tagged ရည္းစား, Tedim, Zomi. Bookmark the permalink.\tLeave a comment.


url: =Malaysia Zomi Khuado 2014 Ka Siimna - 1\nZomi Association of Malaysia (ZAM) makaipa Sia Hau Khai in tukum Zomi Nam Ni ka hawh lai pek pan 'Tukum Khuado zong hong siim phei kik un maw' ciin hong vaikhak khin ahih manin kumbul pek pan ka lungsim ah Malaysia ah Zomi Khuado siim ding cih ka koihsa khat ahi hi. Kumlui lamin Zomi lasiam Lengtong Go Lian leh Zomi engineer Pa Pau Khat Suan te in uap ngei uh a, Singapore pan Zomi Innkuan Singapore (ZIS) makaipi kum tampi a sem Pa Hang Khan Lian in zong va uap zel hi. Nuamlo hileh mi hihteng in va uap hetlo ding cih thei ka hih manin kei zong tukum va kihel limlim ding ciin ka lungsim ah khentatna khat ka neih kholhsa ahi hi.\nGiahna ding zong kei leh Eric Tuang bek zana pai ding, zingsang khuavak ma deuh a tung ding, lup man, ihmut man in om mello ding ahih manin nidanga bangin Zomi Zum ah tungsuak dingin zingsang niangtui tawh khuavak suak ding, kuamah nawngkaisak lo ding ciin ka gel uh hi. Ahi zongin Zomi te paunak ah, "Hausa ziak in kuangzawn ban," a cih bangin Zinmangpa giahna dinga Zomi makaite in a sapsak uh Hotel nuam tak ah ama room sungah ko zong giahna ding hong vaihawmsak uh a, nuamtak in nai 3 sung bang ka ihmu hithiat thei kik uh hi. Giah man Hotel sap ka piak sawm uh leh Zomi makaite in hong sangnuamlo leuleu in Zomite kizindo, kizintun ngeina ahihna Zomi Ngeina zatna hun ah hong lakkhia leuleu uh ahih manin hampha kisa bek hilo in; milian, ulian nungzuih khak zong na nuam mawk ei, ciin ka ciamteh uh hi. Zingsang niangtui zong hong sik sawm leuleu uh a, tua zahzah bel hisam lo e, koh zong zinpaak hong puak hisak un ciin ka nget vanvan khit ciang hong sangzo sam uh a, maizum hong nuam tuam pah hi.\nVai thupi a om simin makaite a gim mahmah leh a vaihawm dinga kiseh teng pen zan zong a kul leh a ihmu manlo zaha buai uh ahi hi. Khuado ding zan in zong 'meilah sat khol' cih ding hilo diam, vai kisam ding khempeuh leh lai bawl ding khempeuh a masanga kibawl theilo khempeuh bawl in zanhak uh a, mit bing thiutheu in sem uh hi. Mipi in nuamtak Khuado a zat theihna ding un makaite Nipipaak Tang ka puak nangawn uh ne manlo liangin buai uh a, ka huh theih pak uh lah omlo ahih manin a gim a tawlna ngah uh khum mahmah ding hi cih ka mukhol khin hi.\nZingsang thawh phet niangtui leh moh, aktui cihte ne khawm in ka kimu uh a, "Khuado Thupha" ci a khut kilen in tomvei kiho pak saisai in Chinwoo Stadium sunga sunthapai Khuado zang dingin ka kikhen kik pah uh hi.\nKhuado zatna ding mun ka tun ma un lampi ah Zopuan silh a kizui ngelhngelh Zolia leh Zotaang te ka mu pheiphei uh a, innkuan a Zopuan silh a kikai naunau zong ka mu pheiphei uh hi. Tuni in Malaysia khuapi 'palh' hilo maw ka ci hi. Zomi te Zopuan leh kizepna in khuapi sung kilawmsak mahmah a, a mu kha peuh in etlawm sa in nunghei diamdiam liang tazen uh hi. A sawtlo in kikhopna ding innpi ka tung uh a, Zogam mah bangin mualdawn ah tua innpi na om hi.\nZomite adingin kilawm kasa a, inn lamte in zong - Zomi te in ni khat ni ciang Zomi Khuado khawng zang nuam ding cih muhkholhna nei a Zogam tawh a kibang mualdawn ah na lamto uh ahi tam ka ci hi. Zogam mah bangin tua mualdawn innpi tual pan khuadak leng a sak a khang kisuk muh dimdem a, Zomi te in kuamah i neu et ngeiloh hangin a tunglam vive pan ki ensuk hi cih ka phawk kik velval hi. Zomi te vai ding peuhmah a sangna mun ah kihawm a, a sangna mun pan kisem in a sangna mun pan kizeek hi. Tuni Khuado ah zong Zomi ngeina leh Zomi hihna hong lak tampi ka mu khinta hi.\nInnpi tual ka tun uh ciang makaite leh Zolia Zotaang na vak maimai a, miksi bu holh bang in na phe naunau uh hi. Zomi hizah omlai maw ciin ka ngaihsun liang hi. Zomi Nam Ni a ka pai laiin zong hizah phial mah na om a, ahi zongin tampi lengkhia khinta ahih ciang na tawmdeuhta vak cih upna neu khat ka nei hi. Na tawm deksuailo in na kibehlap zaw uh a, tu in ZAM member bekbek zong 27,000 val hi a, kumlui sangin mihing 9,000 bangin tamzawta hi ci zawsop uh hi. 'Zawsop' cih pen Ngabeng te ciamnuih bek na hilo dan hi. Zomi na kibehlap zawsop uh ahih manin Khuado zong na nopci zawsop hi.\nInnpi tuala lia leh taang te kihei diamdiam a maan kila a nuihmai siuseute, bil ah la ngaihna thuah kawma vak hialhialte, vai a huna kipatloh ding laua kipei saisai makai leh vaihawmte, nupi naupang, papi putek nangawn a kuamah kinusia hetlo a Khuado innpi sungah lut dinga kigual dimdemte ka muh ciang innpi sungah mihing bangzah a tu khinta tam ciin ka thei nuam pong hi. Lutpah ding ka cih leh ka min tuanna ding uh leh ZOMI KHUADO ciamtehna a bem kiukiau batch a kibawl ka puan angtungah zolia a namtui veuveu a melhoih mahmah khat in hong thuahsak a, Pu Lengtong Kam Khen kammal kawmpak leng, "Muinam no khat hi," hong nam veuveu hi! A sung lutsuak lo a kongkhak gei ah themvei vaithaam lai ka ut phial mawk hi. Ahi zongin makaite in na tutna ding mun lamah i paiphei ta diam hong cih uh ciangin kei zong makaite leh Zinmangte nung zuiin ka lutphei hiathiat hi.\nInnpi sungah mi na tam seem uh a, na ging sesu hi. A aw ging tuam cih zak ding a omloh hangin a kihona hu uh aisa tuun mahmah bangin ging sesu a, mipi tawmlo hi cih a kilatna hi. Ka tutna ding mun uh ka tun ciangin tutphah nungah DR. HAU ZA CIN cih na kigelh a, tua tutna ah ka tupah hi. A maigual ah tutna nuamtak hong ngahsak uh a, Zolia kitel ciangin zong a phei ngongo kinai muh diak ve maw ciin sunthapai hita leh kicimlo ding cih ka umkhol pah hi... he he...\nKa vei ka tak a tu ulian, makaite, Zomi pih u leh naute khut let kawikawi in a sawtlo akipan pah ding Zomi Khuado ngak kawmin 'dam maw, hih bang hunpha i zatkhop theih lungdam hang ei,' ciin maitai takin ka bansah kawikawi uh hi. Ka gei ah India pana hong pai Zomi lasiam Mungbawi Neihguk leh a u Kim zong na tu uh a, maitang kituaha khatvei kimuhna a hih manin lungsim hong lawng in Khuado ka siim ka kisik kei a, hih bang hunpha ka zatkhak tha ka ngah semsem hi.\nA sawtlo in hunzeek siam a ka theihsa, Zomi Nam Ni lai pek pan, Pa Francis Khampi leh Lia Deih Mang te aw hong kiza tuaituai a, a mi ka muh pah loh hangin, "ZOMI KHUADO kipanta ding hi," cih pulakna ahih manin mipi khutbeng ging ziahziah kawm ah kei zong a gen kik ding uh kammal ngak gige in ka bil ka palhsak seisai hi...


url: =Nupi khatin kum 2 aphapan atanu mawtaw sungah nusiakha in sihlawh :: ZOMI DAILY\nposted on 15 March 2018 at 10:16 am UTC+9:30 Lomkholna: Malaysia, News, Sawltak, World\nNupi khatin kum 2 bekbek aphapan atanu pen mawtaw sungah nusiakha ahih manin atanu pen alum thuaklawh in sihlawh cih ST pan kiza hi. Zanni in Malaysia, Port Dickson ah thupiang hi a, naungek in khualum “heatstroke” thuaklawhlua ahih manin asi ahihi.\nHihvai tawh kisai in palik thunei ahi Port Dickson OCPD Superintendent Zainduin Ahmad in agenkhiatna ah tua nupinu pen kum 32 aphakhin khat hi a, aminpen Ms Hasmah Masroh hi ci’n genkhia hi.\nTua nupinu pen mimawkmawk hilo, pilnanei khat ahih banah Port Dickson Vocational College ah Lecturer sangsia khat ahihi. College huangsung aom mawtaw koihna Carpark ah atanu pen nai 4 sungtak nusiakha cimawk hi.\nNitaklam 1pm hunpawl ciangin mawtaw sungah atanu anutsiatlam phawkpan hi. Tuaciang in amanlang in taipah vingveng in, mawtawsung a et ciangin atanu pen khua phawknawnlo hi ci’n palik thunei te’n genkhia hi.\nTuaciang in anu in atanu pen Port Dickson Health Clinic ah taipihpah vingveng a, ahi zongin atanu pen asawtlo in sisuak hi.\nNaungek ii aluanghawm pen Port Dickson Hospital misi kepna “Mortuary” ah kikoih hi. Anu pen khasia mahmah in, kapkawmkawm in taamlo kawmkawm a, “kata aw, khial mahmah ing, hong maisak in. Nanu in ngimna tawh kongnutsiat hihetlo hi” ci’n kapkap a, ameltheih tanau te mi 30 khawngin hehnem in ompih uh cihi.\nAlawmte khatin agenna ah hih nupinu pen nisim in ata a upazaw pen Kindergarten ah khamasa hi. Tuakhit ciangin atangek pen naukepsak “Babysitter” te kiangah akhakkhit cinagin, nupinu pen zumkah in apaisuakzel cihi.\nZanni zong zingsangin ata a upazaw pen Kindergarten ah khamasa hi. A tangek pen amawtaw anungtukna ah naupang tutna tawh atutsak hi a, innpan apaikhiat laitak un atangek pen ihmu hi.\nTuabang tengah a tangek pen naukem te kiangah akhakding mangngilh in, nasepna ah kuansuak a, mawtaw Carpark ah akoihkhit ciangin azum ah paisuak vingveng hi. 1pm hunpawl ciangin atanu mawtaw sungah anutsiatlam phawkpan a, tuaciangin ziakai luakhin ahih manin, a tangek in asihlawh ahihi.\nMore: Video: US ah naupang kum 10 aphapan khatin mawtaw hattak in phenghawlgawp\nHihvai tawh kisai in Police te’n athu koihtak akansan laitak uh hi a, anu mawhhi ci’n aki theihkhiatleh thong kum 10 bang kiatheiding a, liausum zong RM20,000 bang ki liausak theiding cih kiza hi. Sawltak #zomidaily\nPrevious: Thailand, Pattaya tuipinawl ah numei pasal aomkhop laitak video ki khahkhia\nNext: Australia, Adelaide ah Zomi khat mawtaw tuahsia in hongnusia (Mangpi, kum 42)


url: =Wholesale Motorcycle Helmet Anti-Fog Lens sith Fast Release Buckle and Ventilation System Wearable Ergonomic Helmet White red iron teeth copper teeth_M From China\nChinavasion » Motor & Car Electronics » Motorcycle Accessories » Motorcycle Helmets » Motorcycle Helmet Anti-Fog Lens sith Fast Release Buckle and Ventilation System Wearable Ergonomic Helmet White red iron teeth copper teeth_M\nProduct code: PAU_0BHXQSSV\nSuccessfully Added Motorcycle Helmet Anti-Fog Lens sith Fast Release Buckle and Ventilation System Wearable Ergonomic Helmet White red iron teeth copper teeth_M to your Shopping Cart.\nMotorcycle Racing Helmet Men And Women Outdoor Riding Double Lens Full Face Helmet Ece Standard Speed No. 1-Matte Black Orange Yellow_S


url: =Kawlgamsung Thingyan tuibuahpawi hunsung in misi 285 om, aliam 1073 pha :: ZOMI DAILY\nKawlgamsung Thingyan tuibuahpawi hunsung in misi 285 om, aliam 1073 pha\nposted on 20 April 2017 at 4:48 pm Lomkholna: Myanmar, News, Sawltak\nAbeisa April 13 panin April 17 sungteng Kawlgam sung muntuamtuam ah Thingyan tuibuahpawi nopcitak in kibawl kawikawi hi. Tua tuibuahpawi hunsungin tuahsiatna leh buaina zong tampi piang a, akigawm in Case 1200 valbang Incidents om cihi.\nMyanmar Information Ministry te genkhiatna ah tuahsiatna Incidents 1200 apianglak panin misi 285 bang pha a, aliamzong 1073 phahi ci’n pulakkhia uhhi.\nNungkum 2016 kumsung Thingyan tuibuahpawi hunsung in Kawlgambup ah Incident 967 Case om in, asi pen mi 272 pha a, aliampen 1086 in ki ciamteh hi. Nungkum sangin tukumpen buaina tamzaw in misi zong tamzawtham hi.\nNapyidaw Police Col. Zaw Khin Aung in agenkhiatna ah Naypyidaw Council Territory sungah gitloh gamtatna Crime bangmah omlo hi ci’n genkhia hi.\nAhi zongin pawlkhat akitawng leh akiphin Minor Case pawlkhatbel om in, Crime Case taktak bangmah omlo hi ci’n genkhia hi. Thulamdanglua Significant Case aki report omlo cih kiza hi.\nTuahsiatna Incident atampenpen in akiciamteh pen Yangon Region sung ahihi. Yangon Region sung bekbek panin Thingyan hunsung misi pen 44 phamawk hi. Azom ah Bago Region hi a, misi bekbek akigawm in 37 pha hi.\nMandalay Region pen tuahsiatna Insident atampen thumna hi a, misi 36 pha kici hi.\nThingyan tuibuahpawi hunsung in Kawlgamsung State leh Region tuamtuam ah misi leh aliam pen anuai abang ahihi.\nKachin State sungah buaina Case 34 piangin, misi 9 pha a, aliam pen mi 15 pha hi.\nKayah State sungah buaina Case 7 piangin, misi 1 om a, aliam pen mi 6 pha hi.\nKaren State sungah buaina Case 15 piangin, misi 5 om a, aliam pen mi 31 pha hi.\nChin State sungah buaina Case 3 piangin, misi 1 om a, aliam pen mi 1 bek om hi.\nSagaing Region sungah buaina Case 167 piangin, misi 26 om a, aliam pen mi 194 pha hi.\nTanintharyi Region sungah buaina Case 42 piangin, misi 11 om a, aliam pen mi 35 pha hi.\nBago Region sungah buaina Case 154 piangin, misi 37 om a, aliam pen mi 183 pha hi.\nMagway Region sungah buaina Case 56 paingin, misi 11 om a, aliam pen mi 45 pha hi.\nMandalay Region sungah buaina Case 160 piangin, misi 36 om a, aliam pen mi 136 pha hi.\nMon State sungah buaina Case 50 piangin, misi 20 om a, aliam pen mi 66 pha hi.\nRakhine State sungah buaina Case 47 piangin, misi 17 om a, aliam pen mi 66 pha hi.\nYangon Region sungah buaina Case 223 piangin, misi 44 om a, aliam pen mi 111 pha hi.\nShan State sungah buaina Case 59 piangin, misi 29 om a, aliam pen mi 52 pha hi.\nAyeyarwady Region sungah buaina Case 144 piangin, misi 28 om a, aliam pen mi 104 pha hi.\nRelated: Kawlgam tuibuahpawi ah Tui Pipe phalna omlo in azangte sum teng 5 ki liausakding\nAbeisa kumte mahbangin tukumzong Mandalay khuasung ah akibawl Thingyan tuibuahpawi pen nopci phadiak kicitek hi. Adiakdiak in tukum in atuamdangdiak leh ngaihsutna thaktawh akibawl ahi “Mandalay’s Thingyan Walk” ci’n Mandalay khuasung 26th Street tungah akibawl pen mipi te’n thupi kisadiak in, kiphat mahmah hi. ZD Sawltak #zomidaily\nPrevious: Vanleng tungah mitupnading akibawl “Knuckle-duster” puakha in kiman\nNext: Kum 15 sangnaupang khat hawkguam pan asumbawm atopsawmleh akhutme nih kitan\nThuthak tomkim ~ The Tedim Post (03 Aug)


url: =Mi mawh sak kei in ~ Evan. Suangh Dal :: ZOMI DAILY\nposted on 12 May 2020 at 9:17 am Lomkholna: Biakna, News, SuanghDal\nMi mawh sak kei in (Luka 17:2) ~ Evan. Suangh Dal\n“Lungdamna thu ci napi mawhna thu kician taka a mai-ngat sak lo gospel in Zeisu Khazih tawh kisai Lungdamna gospel hi lo ding hi.” Mawhna thu hilh kul: Mawhna thu hilh cih leh kimawhsak cih kibang lo hi. Pulpit pen kimawh sak thapai nading mun hi loin mawhna thu hilh zelzel nading ahi hi.\nGentehna: Mawhna tawh kisai ah Adam pen mi khempeuh tangmi ahihna thu, luahsuk mawhna, pianpih mawhna, ei zong Adam hi lehang a kimawh pelmawh ding ahihna, tua ahih manin Adam hangin mi khempeuh mimawh a ki hih khitna cite, so on.\nKimawh sakna hi lo: Mi mawh sak cih leh kimawh sak cih zong kibang lo leuleu hi. Thu i hilh ciangin mi a mawh sak, mawhna tha a pia, mi a mawh dingin a bawl, a mawh dingin a hanthawn thuhilhna nam hilh loh ding ahi hi. Tua bang thuhilh khial Syate taina pen kimawhsak vai hi loin kidop sakna hi zaw hi.\n“Hih naupangno khat a mawh nading a pian sak sangin a ngawng ah an gawina suang lianpi khat khih in tuipi sungah kikhia leh ama adingin hoih zaw tham pek ding hi.” – Lk. 17:2.\nA cih mah bangin, tuhun teh numei le numei kiteng thei ta, pasal le pasal kiteng thei ta cih bang lam-a thu hilh Syate maan lo uh hi va cihna, Jesuh bek hotkhiatna lampi hi lo hi a cite thuhilh Sya maan lote hi ci-a va gen khiatna, va theihsakna, a tuu te hoih tak kem loin upna bulpi pan lam pialsak khin ahih manun upna maan lo le nuntak khuasak biakpiak zia maan lo a gamtat laitak uh tua bang ding hi lo hi ci-a va hilh kikna pen kimawhsakna hi loin lamlah kikna hizaw hi. Hih te mawhna hi ci-a kihilhna pen kimawh sakna hi lo hi.\nKhangno tampi in bangte mawhna hiam cih a khen theih nawn loh lai takin i lungdamna thu pen hauhna, lawhcinna le minthan theihna thu bang bekbekin va hilh lehang khangnote in lamdawt tawn lawhcinna, minthanna le sum zonna sungah mawhna hong bawl pel mawh ding uh hi.\nHite mawhna hi ci-a i hilh theih kei leh mite in mawhna sa lo uh ahih manin sem ngam, hih ngam, zuau ngam, lu ngam, that ngam ding uh-a tua pen mite a mawh sak, mite a mawh dingin khah zau, hilh lo, kem lo, cing lo cihna ahi hi. Tua pen mawhna bawl oh ci-a mi a mawh saksak suak hi. Mite a mawh dinga sawl tawh kibang hi. Tua banga mi mawhsak Syate Sya gina lo hi ci-a va hilhna pen kimawhsakna, gensiatna hi lo hi.\nMi mawh sak kei in ka cih teh mi khat a khialh nading a piang sak thuhilhna gen kei in a ci ka hi hi. Na thu hilhna hangin naupang no khat in lam khial leh mawhna bawlpa a suak sak, mi a mawh sak na hi hi.\nMi mawh sak kei in. Mawhna thu hilh zaw in. Kimawh sak nopna hi lo hi. Matthai 18:6; Marks 9:42; 1 Korin. 8:12. Evan. Suangh Dal\nPrevious: Na Pasal/ na Zi asih nungah na seppahlian akul thu pawlkhat\nNext: White House pan gam honkiknang zuihding thukhun te


url: =A (30) na Australia Prime Minister thak Scott Morrison :: ZOMI DAILY\nposted on 24 August 2018 at 6:05 pm Lomkholna: Australia, Lamhkim, News, World\nAustralia gam ah tulaitak Prime Minister sem a hi Liberal Party sung ah pan mun ki tuh na hong om in, amasa in Tony Abott pan Malcolm Turnbull in hong tuh to aa, zo a hih man in Prime Minister hong sem hi. Tutak ciangin Malcolm Turnbull pen alawmte in hong deihnawnlo leuleu in, Peter Button in hong tuh to hi mah ta leh hong lel mawk hi.\nA hi zong August 24 ni in, a lawm te deihlohna tawh Scott Morrison in hong tuhto leuleu aa, Vote 45-40 tawh hong zo ahih manin Liberal Party Makai pi leh Australia gambup Prime Minister hong suak to a hihi.\nScott Morrison Thu a tom\nScott John Morrison pen 1968 kum May 13 in Sydney Christian inn sung pan piang in, Economic leh Geography tawh University of New South Wales pan graduate a zawh ciangin Tourism lam ah Director of the New Zealand office of Tourism and sport len in 1998 pan 2000 sem hi. 2004-2006 sung Managing Director of Tourism Australia sem in New South Wales Liberal Party State Director kum 2000 pan 2004 len hi.\n2007 gambup kitelna ah House of Representatives ngah in 2010 ciangin frontbench a tutna ngah to a, 2013 gambup Liberal party kitelna ah Prime Minister lui Pu Tony Abbott in Immigration and Border Protection Minister in koih a, Tembaw tawh ong lute hangin mawhsakna lian ahih manin Minister of Social Service in kikoih a, Pu Malcolm Turnbull in Pu Tony Abbott zaa alaih khit ciangin Pu Malcolm in Treasurer Minister a sep laitak Pu Malcolm deihlo ong tam ciangin Pu Morrison in kigingkhollopi in Prime Minister angah suak hi.\nAustralia tangthu a Prime Minister a semlai a pawl ten deihlo in akinawl khin a 4 na hi a, tu in Pu Scott Morrison pen Australia Prime Minister sem a 30th na ding ahi hi. Thupuak, Lamhkim Samte, Melbourne\nPrevious: Vondeih Kep Ding – 153 (Dimno’ Pa)\nNext: A theihhuai upna laang (No. 4) ~ Langh Khan Mung


url: =Joshua 1 | Siantongluan.net\nJoshua 1 |\nTopa nasem Moses a sih khit ciangin Topa in Moses nasem, Nun tapa Joshua kiangah,\n"Ka nasempa Moses si ta ahih ciangin tu-in ding in la, nang leh hih mite khempeuh, hih Jordan kantanin Israel mite tungah ka piak gam sungah pai un.\nMoses tungah ka ciamsa bangin na khe in a totna mun khempeuh nang tungah kong pia hi.\nSehnel gam leh hih Lebanon panin gun lianpi Eufratis gun dong, ni a tumna lama Tuipi Lian lam, Hit mite leitang khempeuh nangma gam hi ding hi.\nNa nuntak sung tawntung kuamah in na mai hong khak zolo ding hi. Moses tawh ka om mah bangin nang tawh zong kong om ding hi. Nang kong tamasak kei ding a, kong nusia kei ding hi.\nThahat in la, hang in; bang hang hiam cih leh amaute piak dingin a pu a pate uh tungah ka ciam leitang hih mite na luahsak ding hi.\nThahatin hang in la, ka nasem Moses in nang hong piak thukhamte khempeuh tawh kizui-in na gamtat ding limtakin ngaihsun in. Na paina peuhah hoihtakin na lamzan theihna dingin tuate khat zong pelh kei in.\nHih thukham laibu na mangngilh ngei kei ding hi. A sunga kigelh thute khempeuh tawh kizui-in na gamtat theihna dingin sunlezanin na lungngaingai ding hi. Tua hi leh na ma vang ding a, na nasep tangtung ding hi.\nThu hong pia khin hilo ka hi hiam? Thahat in la hang in. Lau kei in la lungkia kei in; bang hang hiam cih leh na paina peuhpeuhah Topa na Pasian nang tawh hong om hi," a ci hi.\nTua ciangin Joshua in mi makaite thu pia-in,\n"Giahphuaah pai un la, mite thu pia-in, Na lam-an ding uh kigingkhol un; bang hang hiam cih leh Topa na Pasian un na neih dingun note hong piak leitangah pai-in a luah dingin ni thum sungin hih Jordan a galkah ding na hi uh hi, ci un," a ci hi.\nTua ciangin Joshua in Reuben mite, Gad mite, leh Manasseh minam a langte tungah,\n"Topa nasem Moses in note thu hong piakna kammal, Topa na Pasian un note tawlngakna mun hong pia-in, hih leitang note hong pia ding hi, a cihna thu phawk un.\nMoses in Jordan galkhata note hong piak leitangah na zite uh, na taneute uh, leh na ganhingte uh a na om ding uh hi. Ahih hangin note lakah galhang mi khempeuh in hiam tawi-in Jordan kantanin na sanggamte uh mai-ah pai-in,\nnote hong piak bangin Topa in na sanggamte uh tungah tawlngakna pia-in, Topa na Pasian un amaute a piak leitang amaute in zong a luah mateng uh na huh ding uh hi. Tua ciangin note neih leitangah ciahkikin, Topa nasem Moses in Jordan gal ni a suahna lamah note hong piak leitang na luah ding uh hi," a ci hi.\nAmaute in Joshua dawngin, "Kote nong thupiak khempeuh ka hih ding uh a, nong sawlna peuhpeuhah ka pai ding uh hi.\nNa khempeuhah Moses thu ka man uh mah bangin nangma thu zong kong mang ding uh hi. Moses a ompih mah bangin Topa na Pasian in nang hong ompih ta hen!\nNa thupiakna leh na thute, na thupiak peuhpeuh hong langpangin a manglo mipa kithat ding hi. Thahat in la hang in," a ci uh hi.\nTedim Lai Siangtho / Laibu: Joshua 1